text:
Google (prununzia /'gu:gl/) è nu muturi di circata pi Internet ca nun si pròccupa sulu di catalugari lu World Wide Web, ma tratta macari mmàggini, fotu, newsgroup e nutizzi, noltri a mantèniri na copia cache di tutti li pàggini ca canusci. Cu n'ìnnici ca cumprenni chiossai di 8 miliardi di pàggini Web, veni ricanusciutu comu lu cchiù granni e lu megghiu muturi di circata, pigghiànnusi lu 80% di tutti li circati fatti 'n capu Internet e avennu clienti comu AOL e Microsoft. La pupularità di Google è talmenti granni ca ntâ lingua ngrisa nascìu lu verbu "to google" ca havi lu significatu "fari na circata ntô web".
Ìndici
- 1 L'azzienna
- 2 Uttimizzazzioni
- 3 Google e la liggi
- 4 Google e la cinzura
- 5 Certiduni funziunalità di circata avanzata
- 6 Strummenta di Google (n òrdini alfabbeticu)
- 7 Liami esterni
- 8 Vuci cunzigghiati
L'azzienna[cancia | cancia la surgenti]
Google vinni spummintatu ntô 1998 di Larry Page e Sergey Brin, ca a l'èbbica studiàvanu nti l'Universitati di Stanford, doppu aviri sviluppatu la tiurìa secunnu cui nu muturi di circata abbasatu 'n capu l'anàlisi matimàtica dê rilazzioni ntra siti web avissi pututu fari megghi risurtati 'n cunfrontu ê tècnichi empìrichi addupirati ntô passatu. Cumminti ca li pàggini richiamati cu nu megghiu nùmmiru d'ipirculligamenti fùssuru li cchiù mpurtanti e miritèvuli (Tiurìa dê Riti), si mìsuru d'accordiu di canùsciri megghiu la sò tiurìa dintra li sò studi e mìsuru li funnamenta pô sò muturi di circata. Funnaru l'azzienna ntô sittèmmiru dû 1998.
L'azzienna, ca risiedi a Mountain View ntâ California, nti l'accussì diciutu Googleplex, ô mumentu veni gistuta di capitali privati, li megghiu pussiditura dê quoti sunnu Kleiner Perkins Caufield & Byers and Sequoia Capital. Ntô uttùviru 2003, discurrennu na pussìbbili uffruta pùbbrica nizziali, la sucità vinni cuntattata dâ Microsoft 'n capu nu pussìbbili accordiu o fusioni; Google rifiutau l'uffruta. Ntô jinnaru 2004 vinni annunziata l'assunzioni di Morgan Stanley e Goldman Sachs Group pi urganizzari l'uffruta pùbbrica nizziali, ca putissi èssiri di quasi 4 miliardi di dòllari miricani, dannu a Google nu capitali di mircatu di 12 miliardi di dòllari, secunnu nu banchieri cuinvurggiutu ntâ tranzazzioni.
Lu 9 di marzu 2006, Google s'accattau dâ cumpagnìa Upstartle Writely nu word processor addupiràbbili tràmiti Browser, ca pirmetti la sarvata dê files pruduciuti nti furmati assai spargiuti, pirmittennu na fàcili nterupirabbilità cu certiduni Software di pruduttività pirsunali. Pi finiri, lu 9 di uttùviru 2006, Google s'accattau macari lu purtali pê filmati amaturiali YouTube, veru finòminu di matassa ntra li carusi pâ facilità di cunnivisioni dê vìdiu amaturiali cu quasi 20 miliuna di visitatura ô misi, pô prezzu di 1,65 miliardi di dòllari.
Lu significatu dû nomu[cancia | cancia la surgenti]
La palora "Google" addiveni di googol, nomu spummintatu di Milton Sirotta (niputi minurenni dû matimàticu miricanu Edward Kasner) ntô 1938, pi fari capiri lu nùmmiru rapprisintatu di 1 cu appressu 100 zera. L'addupiramentu dâ palora fattu di Google rifletta lu vuluntà dâ sucità di urganizzari la granni matassa di nfurmazzioni prisenti 'n capu ô Web. Sparti lu tèrmini veni nzirragghiatu cu nu jocu di palori dâ palora ngrisi "goggle" (ca ntô sicilianu sunnu l'ucchiali di prutizzioni) pi chistu lu muturi di circata pirmetti di "taliari di vicinu" la riti. La palora Google richiama a na fantasiusa fòrmula màggica capaci d'attruvari la qualisiasi cosa 'n capu ô Web. Pâ dirivazzioni dâ fòrmula ci sunnu diversi upinioni rivali e cuntrastanti, ma la cchiù pupulari veni attribbuiuta a na pupulazzioni africana ca addupirava la fòrmula comu auguriu pâ caccia.
PageRank[cancia | cancia la surgenti]
PageRank è nu sirvizziu di Google pi uttèniri nfurmazzioni 'n capu la "affidabbilità" dâ pàggina pô sò liveddu di vìsita.
AdWords[cancia | cancia la surgenti]
AdWords è nu sèmprici sirvizziu di Google ca pirmetti la pubbricazzioni 'n capu ô Web di annunzi ca riguàrdanu lu propiu situ. Prezza pi click e tetta màssimi ragghiuncìbbili. Veni macari canusciutu comu Pay per click (Pubbricità unni si pàjanu li click).
AdSense[cancia | cancia la surgenti]
È lu sirvizziu di Google ca pirmetti d'ammustrari ntô propiu situ li annunzi pubbricati di àutri siti tràmiti AdWords.
Li Server[cancia | cancia la surgenti]
Google addòpira na matassa di màchini cu chiossai di 450.000 computer GNU/Linux pi rispùnniri ê circati e catalugari lu Web. La Catalugazzioni è fatta di nu prugramma (googlebot) ca dumanna piriodicamenti novi copi dê pàggini ca canusci. Li link nti sti pàggini vèninu taliati pi scupriri novi pàggini e agghiuncìrili ntô database, unni l'ìnnici, nzèmmula â cache, pigghia miliuna di terabyte.
Uttimizzazzioni[cancia | cancia la surgenti]
Di quannu Google addivintau unu dê mutura di circata cchiù canusciuti, assai webmaster hannu accuminciatu a gghiri appressu e a circàrisi di spiegari li canciamenti ntô pusizziunamentu (rank) dô sò situ.
Na nova catigurìa prufissiunali hà nasciutu pi assistiri ê webmaster e macari a l'azzienni pi fari megghia la pusizzioni dê sò siti ntê circati nti Google, accussì comu macari supra àutri mutura di circata. Sti cunzulenti si pròccupanu di n'attività canusciuta comu "uttumizzazzioni dê mutura di circata" (Search Engine Optimization) ca havi lu scopu di spummintari pàggini e siti ca rispèttanu li rèuli dê mutura di circata arriniscennu a fari megghia la sò pusizzioni ntê risurtati dê circati.
Ntô web ci ponnu attruvari discurruti nti forum o siti ca fannu rifirimentu a finòmini comu la Google dance. Si tratta di nu fattu, ca ora nun succedi cchiù, ca spuntava nti nu pirìudu di picca jorna (quasi ogni misi) unni Google aggiurnava lu sò database e macari li risurtati dê circati. Ntra na dance e n'àutra li risurtati arristàvanu li stissi. La palora dance s'arrifirìa ô fattu ca pi certiduni jorna li risurtati dê circati canciàvanu (danzàvanu) cuntinuamenti prima di abbissàrisi. Ntâ stati dû 2003 Google canciau li sò abbitùdini di catalugazzioni limitannu l'effetti dâ "danza": ora li risurtati dê circati càncianu 'n manera viloci e cuntinuativu senza nuddu stravurgimentu piriòdicu.
Una dê sfidi cchiù mpurtanti di Google, ora ca lu muturi addivintau pupulari ntra l'utenti dû web, è mpidiri ca genti senza judizziu arrinèscinu a furzari li dibbulizzi di l'algoritmu pi canciari li risurtati dê circati a sò piaciri. Assai cunzulenti pi uttumizzazzioni scarsamenti prufissiunali hannu circatu di addupirari tècnichi fasulli e dannusi pi canciari lu pusizziunamentu dê siti di certiduni dî sò clienti. Google arriniscìu a cumannari assai sti provi raffinannu lu sò algoritmu pi vìdiri li siti ca fannu nfamiati e limitàrini la rilivanza ntê risurtati (oppuru macari luvari sti siti dê sò archivia). Nu bonu pusizziunamentu ammenzu ê risurtati di Google pò fari vèniri sordi câ pala, suprattuttu pê siti di e-commerce. La scigghiuta di nu cunzulenti seriu è spissu stratèggica pâ supravivvuta o lu successu di nu situ. Pi sti mutivi, Goggle pubbricau na matassa di lìnii guida pi ajutari li prupitari dê siti a capiri comu attruvari cunzulenti prufissiunali e comu scanziari truffi.
Google e la liggi[cancia | cancia la surgenti]
Google hà statu criticatu pi via dê cookie ca si ni va mittennu ntê computer di l'utenti; n ogni casu la megghia parti dê sirvizzi di Google ponnu macari èssiri addupirati macari chê cookie disattivati.
Nu nùmmiru di urganizzazzioni hannu addupiratu li liggi supra ô DMCA pi dumannari a Google di luvari link di matiriali di àutri siti unni chisti riguàrdanu li sò dritti di copyright. Google rispunnìu a sti dumanni luvannu li link e mittènnunni unu â dumanna ntê risurtati dâ circata. Ci hannu statu macari crìtichi 'n capu ô fattu ca la cache di Google nun rispetta lu copyright, pi tutti li casi lu caching è nu nurmali prucessu dê funzioni dû web e lu prutucollu HTTP metti a disposizzioni miccanismi pi disattivàrilu.
Ntô 2002 si spargìu la nutizzia ca ntâ Cina la trasuta a Google avìa statu ntuppata (lu cuvernu havi lu cuntrollu dâ riti e pò luvari lu liami a bbèri certiduni siti). Nu situ mirror (nti tutti li senza, cumprinnutu lu testu ca jìa di dritta a manca; mirror littirarmenti veni a significari specchiu) chiamatu "elgooG" fu capaci di passari stu divietu. Passau lu tempu, lu divietu finìu e fu diciuta ca nun avìa statu fattu pi ntuppari li circati, ma la trasuta ntâ cache (ca pirmittìa di passari àutri divieta misi dû cuvernu). Esisti macari nu mirror di Google ca funziona comu proxy server ô nnirizzu http://www.zensur.freerk.com/google/. È ntirissanti nutari ca nu sirvizziu di caching veni rializzatu macari di Internet Active, unni pirò nun vinni ntuppata la trasuta.
Diversamenti di Yahoo!, Google nun è na directory; tutti li pàggini di Google sunnu innicizzati 'n manera automàtica di nu algoritmu statìsticu ca valuta la cunchiusioni dû situ chê palori chiavi innicati, quali palori dàricci, lu nùmmiru di trasuti e àutri paràmitri comu innicatura di qualità dû situ.
Cu tuttu chistu, Google sarva na cache di tutti li pàggini innicizzati e la leva dê sò server sulu sutta chiara dumanna dû patruni dû situ/provider internet.
La prova diciuta di Google è custruiri nu World Wide Web, primiari li siti di qualità dannu megghia "luci" ntê primi risurtati dê diversi circati, di sèrviri a l'utenti pi aviri rispunnuti suddisfacenti ê sò circati. Assai mutura di circata hannu macari na funzioni cummirciali; diversi azzienni pàjanu nu ranking ntra li primi 10 risurtati comu spisa pubbricitaria.
Google e la cinzura[cancia | cancia la surgenti]
Lu sirvizziu Google News cinisi, di nova ntruduzzioni, fussi fattu 'n capu li nicissità di cinzura dû paisi urientali. Certiduni nutizzi ca appartèninu ê siti cinzurati dû cuvernu di Pechinu nun vinìssuru pubbricati trasennu ntô purtali tràmiti na cunnissioni cinisa.
Tuttu chistu niscìu tràmiti li signalazzioni junciuti di nu vuluntariu di DynaWeb (proxy ca pirmetti a l'utenti cinisi na trasuta anònima capaci di nèsciri dâ putenti cinzura cuvirnativa): dipenni la lucalità dê circati li risurtati nèscinu diversi e pàrinu èssiri jittati fora particulari tistati.
Cu tuttu di Screenshot veni macari ammustratu comu tistati comu www.epochtimes.com.au e www7.chinesenewsnet.com nun ponnu èssiri pigghiati ntra li risurtati quannu na circata veni fatta quannu unu s'attrova dintra lu tirritoriu cinisi.
Secunnu quantu diciutu di P2Pnet.net, lu situ ca fici nèsciri la storia, Google attribbuisci a "na divirsità di scaciuna" la dicisioni di niari lu link a certiduni tistati e, ntra chisti scaciuna, la vera mpraticabbilità dâ trasuta ntô situ di arcuni lucalità.
Lu primu portavuci contru ô Matrix cinisi è Bill Xia ca ammutta direttamenti 'n capu la matrici ideològgica li scaciuna di tutti cosi. La tiurìa di Xia pari èssiri cunfirmata di certiduni ducumenti nterni pubbricati dô San Francisco Chronicle, secunnu chisti l'attività dû paisi urientali sunnu cumannati di liggi ca arrìvanu a vìdiri macari giusti filtri web pi siti chê cuntinuti illigali.
Chiossai proccupanti dâ nutizzia di na pussìbbili cinzura, è l'abbilitazzioni dê nurmali risurtati di circata nti Google cinisi dû filtru "Safesearch" 'n manera pirmanenti. Tali filtru havi lu scopu di prutèggiri li minuri dû matiriali pornugràficu ca c'è ntô web. Si si fannu pirò certiduni particulari circati ntô Google cinisi, si veni avvirtuti ca lu filtru "Safesearch" è addumatu. La cosa particulari è ca li vuci 'n chistioni sunnu, p'asempiu, "Dalai Lama", "Falun Gong", nzèmmula ê palori "libbirtà", dimucrazzìa" e sumigghianti. È pussìbbili mèttiri 'n cunfrontu li risurtati dê circati ntra la virsioni cinisi dû muturi di circata e chidda uccidintali addupirannu sti nnirizzi. Nti l'asempiu si cèrcanu li mmàggini ô quantu â palora "Dalai Lama". Ntra li cchiù significativi diffirenzi lu nùmmiru di risurtati (81 pâ virsioni cinisa, 44.100 pi chidda uccidintali) e la mancanza nti chidda cinisa dâ mmàggini câ facci dû capu spirituali tibetanu.
Virsioni taliana: [1]
Virsioni cinisa: [2]
Cchiù putenti è la cinzura supra ô muvimentu spirituali pacifista "Falun Gong". Lu Google uccidintali nun hà scanzìa li mmàggini dâ durizza dâ riprissioni dû cuvernu cinisi contru â setta ca dumanna libbirtà civili e dritti riliggiusi pô pòpulu cinisi. Lu Google urientali duna àutri risurtati cumpritamenti diversi, purtannu siti e cummenti 'n capu â setta ca sunnu pirfittamenti alliniati câ prupaganna dû riggimi.
Virsioni taliana: [3]
Virsioni cinisa: [4]
Dê pisanti ammuvuti di l'opinioni pùbbrica, Goggle s'addifenni dicennu ca si tratta di nu sèmprici cuntrollu di pornugrafìa e di matiriali illigali. Chistu è facirmenti smintìbbili di na prova diretta, ma cu tuttu chistu Google nun cancia li sò dichiarazzioni.
Certiduni funziunalità di circata avanzata[cancia | cancia la surgenti]
Circata cu upiraturi "+" e "-"[cancia | cancia la surgenti]
Pi circari testi unni cumparunu 'n siquenza (una appressu l'àutra) dui o cchiù palòri chiavi abbisogna spartilli cô signu "+": p'asempiu, l'ammaccata "wikipedia+google" fa cumpàriri li pàggini unni spunta la palòra "wikipedia" ca havi sùbbitu appressu la palòra "google". Ntê pusizzioni cchiù vasci (cu cchiù picca ranking) s'attrovanu li pàggini ca risurtunu macari di na circata senza l'upiraturi "+" ca nun è esattamenti l'upiraturi booleanu "AND", noltri a circari tutti dui li termini ntô testu, li cerca unu appressu a l'àutru.
'N manèra cumprimintari, l'upiraturi "-" leva li testi ca cuntenunu na certa palòra chiavi e funziona di filtru: p'asempiu, "wikipedia-google" cerca certiduni pàggini di Wikipedia unni nunn'hà spunta la palòra "google".
Circata dintra a nu situ[cancia | cancia la surgenti]
Pi fari na circata di palòri chiavi dintra nu situ abbisogna ammaccari nti sta manèra: site:nomusitu.com nu spazziu jancu e li palòri chiavi.
N àutra manèra è scrivìri ntâ barra dê nnirìzzi: www.google.com/custom?domain===www.nomusitu. Cumpari na barra di Google ca n'opzioni silizzionàbbili pâ circata dintra lu situ dumannatu.
Circata di na difinizzioni[cancia | cancia la surgenti]
Pi circari na difinizzioni di nu termini oppuru lu significatu di n'acronimu basta ammaccari ntô campu di circata di Google "define: termini", unni "termini" ìnnica la palòra di circari.
P'asempiu "define: TCP" duna comu risurtatu la difinizzioni dâ sigla. Assai putenti. Pruvati pi crìdiri!
Cunvirsioni unitati di musùra e valuti[cancia | cancia la surgenti]
Ammaccannu "1€ to USD" google spunta cô valuri di n'euru ntê dollari miricani. Funziona cu tutti li valuti e cu l'unitati di musùra dû munnu tuttu.
Cunti matimàtichi e custanti[cancia | cancia la surgenti]
Si pò uttèniri lu risurtatu di nu cuntu macari cumpricatu ammuccànnulu ntô campu di circata addupirannu li cumuni upiraturi matimàtichi.
Asempi: 9*2, (5+6)/8, 2^16, sqr 81
Si ponu macari mèttiri li custanti matimàtichi e fisichi: c, e, G, h, i, k, pi, phi
Innicizzari na pàggina web[cancia | cancia la surgenti]
Abbisogna scrìviri ntâ barra dê nnirìzzi www.google.it/addurl.html e ntâ pàggini graputa ammaccari URL dâ pàggina web e palòri chiavi. Si Google innicizza la pàggina, ammaccannu li palòri chiavi scigghiuti cumpari ntra li risurtati.
Àutri funziunalità particulari dû muturi di circata, macari comu beta testing, s'attrovanu ô nnirìzzu labs.google.com.
Nti Google Maps si ponnu attruvari viduti dâ Terra dê satelliti civili miricani, no aggiurnati e ntirattivi ca arrivunu a na vicinanza di quarchi dicini di metri. Lu sirvizziu fici nèsciri assai pulèmichi picchì ntê cità miricani la vicinza secunnu certiduni è troppu assai e trasa nti la privacy e macari picchì ntâ mappatura cumparunu zoni militari unni li ripresi sunnu vietati.
Strummenta di Google (n òrdini alfabbeticu)[cancia | cancia la surgenti]
- (Google) Blogger
- Google Calendar
- Google Code Search
- Google Desktop search
- Google Earth
- (Google) Froogle
- Google Labs
- Google Libbra
- Google Maps
- Google Adsense
- Google Mars
- Google Moon
- Google Notebook
- Google Pack
- Google Pages
- (Google) Picasa
- Google Reader
- Google Scholar (Circata ntra pubbricazzioni accademichi e scintìfiche - sulu ntô ngrisi)
- Google SketchUp
- Google Suggest
- Google Talk
- Google Toolbar
- Google Toolbar pi Mozilla (nun ufficiali)
- Google Video
- Google Web Toolkit (ntô ngrisi)
Liami esterni[cancia | cancia la surgenti]
- Situ web ufficiali
- (ngrisi) Li Labburatòri Google, ticnoluggìi spirimintali
- Google Newsgroups
- Google Nutizzi
- Lamer style
- (ngrisi) google docs pirmetti di scrivìri ducumenti di testu, compritamenti gratis.
- Gaffe Google, lu logi pi nu jornu senza «l» Artìculu ntô Corriere della Sera dû 15 di frivaru 2007


c: text/html

text:
Brucculinu
Brucculinu è unu di li quartieri amministrativi ri Nova Yorki tra li cchiù cchiu pupulati. A fini dô 2006 c'erunu quarchi rui miliuni e mienzu ri pirsuni ca ci abbitaunu.
Storia[cancia | cancia la surgenti]
L'itimoluggìa dû termini "Brucclinu" veni ri na citati ulandesi chiamata "Breukelen". L'ulannisi fuorru li primi iuropei a culunizzari ddu locu. Quannu arrivarru c'erinu miricani nativi ca ci abbitaunu e si chiamanu "Lenape". L'ulannesi funnarru ufficiarmenti a citati nta lu 1634.
Brucculinu jèra na cittati siparata ri Nova Yorki finu a quannu addicidierru cu na vutazzioni nta lu 1898 ri juncirisi nzemi.
Lu Ponti ri Brucculinu è unu dî ponti cchiù famusi dû munnu e unu dî sìmmuli dâ cità. Passa supra lu Ciumi di l'Esti e cunnetti Brucclinu ccu Manhattan.

robotstxt: allowed

filter: keep


text:
Lingua siciliana
La lingua siciliana eni na lingua rumanza (niulatina) parrata suprattuttu ntâ Sicilia, ma videmma a lu cuntinenti. Sparti ca lu sicilianu di Sicilia, li parlati miridiunali comu lu calabbrisi centru-miridiunali, lu salentinu (parratu nta tutta la pruvincia di Lecci, casi tutta chidda di Brìndisi menu Fasanu e Cisterninu), lu tarantinu miridiunali (parratu ntô sud di la pruvincia di Tàrantu) e lu cilentanu (parratu ntô Cilentu, Campania) sunnu puru di tipu sicilianu (appartèninu ô gruppu sicilianu). Sti parlati d'Italia miridiunali fannu parti dâ lingua siciliana 'n senzu largu.
Ethnologue [2] discrivi la lingua siciliana comu na lingua abbastanti distinta di lu talianu, tantu di putìrilu cunziddirari na lingua spartuta.
Ìndici
- 1 Polisemìa dâ sprissioni "Lingua siciliana"
- 2 Cui la parra
- 3 Carattirìstichi ginirali dâ lingua siciliana
- 4 Ricanuscimentu dâ lingua siciliana
- 5 Rifirenza di Ethnologue circa la lingua siciliana
- 6 Parrati siciliani di Sicilia
- 7 Li nfruenzi antichi
- 8 Sviluppu linguìsticu nzinu dû mediu evu
- 9 Èbbica spagnola nzinu a oi
- 10 Asempî dâ lingua scritta (attraversu li sèculi)
- 11 Li tèmpura di motu
- 12 Formi di verbi particulari
- 13 Trascrizzioni dû sicilianu
- 14 La valurizzazzioni dû sicilianu
- 15 Lijami nterni
- 16 Taliati macari
- 17 Lijami di fora
- 18 Nutanni e rifirimenti
- 19 Bibbliografìa
Polisemìa dâ sprissioni "Lingua siciliana"
È ntirissanti nutari ca la sprissioni "lingua siciliana" pò significari dui cosi:
- 1. Lingua siciliana n senzu ristrittu: nzemi dî parrati siciliani ("sicilianu di Sicilia")
- 2. Lingua siciliana n senzu largu: Sistema linguìsticu sicilianu (calabbrisi centru-miridiunali, salentinu, sicilianu di Sicilia) ca li talianisti chiàmanu "Italiano meridionale estremo".
Puru siddu verti scrittura siciliani ùsanu ancora la sprissioni "Lingua siciliana" sulu n senzu ristrittu, zoè sulu pi li parrati dâ Sicilia, ginirarmenti li scinziati ntirnazziunali ùsanu la sprissioni "Lingua siciliana" n senzu largu pi zoccu pàrranu li calabbrisi (chiddi dâ Calabbria centru-miridiunali), li siciliani e li salentini.
Lu salentinu e lu calabbrisi sunnu cunzidirati di li scinziati comu parrati di tipu "sicilianu" pi mutivi funètici, lissicali e grammaticali. Puru siddu lu calabbrisi e lu salentinu nun dirìvanu direttamenti dû sicilianu di Sicilia, foru assai nfruinzati d'iddu. Oi nun si pò usari la sprissioni "Lingua calabbrisa" e mancu chidda "Lingua salentina" pirchì scintificamenti lu salentinu e lu calabbrisi nun ponnu èssiri cunzidirati comu lingui spartuti dâ lingua siciliana n senzu largu.
Ntô passatu la lingua siciliana n senzu largu fu nfruinzata dû francisi, dû pruvinzali, e dû nurmannu (tri parrati di tipu gàllicu) e Ethnologue dici ca sta lingua avissi a èssiri classificata comu "Rumanza miridiunali" mmeci di "Itàlica-uccidintali".
Cui la parra
La lingua siciliana n senzu largu veni parrata di circa 10 miliuna di pirsuni (zoè di na pupulazzioni nettamenti supiriuri a tanti lingui europei, comu lu finlannisi 6 000 000, o lu danisi 5 326 000) ntô munnu, sparsi pi mitati 'n Sicilia, e l'àutra mitati 'n Calabbria, nnô Salentu e nnô Cilentu e dî cumunitati di l'emigrati a l'èstiru ca trasmèttinu li sò parrati di patri a figghiu. La maiuranza di st'ùrtimi casi s'attròvanu ntê paisi ca hannu attiratu assai emigrati siciliani, calabbrisi, salentini duranti lu cursu dû sèculu passatu, particularmenti, li Stati Uniti d'Amèrica, lu Canada, l’Australia e l’Argintina. Nta l'ùrtima vintina d'anni, assai siciliani e calabbrisi migraru puru nnî banni nnustriali di la parti nord di l'Italia, e videmma ntô restu di l'Europa, spiciarmenti n Girmania, Svìzzira, Francia e Belgiu.
Carattirìstichi ginirali dâ lingua siciliana
La lingua siciliana, ca diriva dû latinu vulgari, è cumpunuta di tri varianti principali (salintinu, calabbrisi centru-miridiunali, e sicilianu di Sicilia). Sta lingua nterriggiunali havi certi carattirìstichi propi ca la rènninu diversa di l’àutri lingui ca sunnu parrati ntî zoni cunfinanti. Li tratti ginirali siquenti (cu asempi ntê tri granni varianti: siclianu, calabbrisi e salintinu) sunnu accarunu di li canciamenti dû latinu ca si fìciru duranti l’evuluzzioni dâ lingua siciliana.
Vucalismu
- Tratti cumuni cu tanti àutri lingui neolatini:
- Mantinimentu dâ prununza graputa dî vucali tònichi latini Ĕ e Ŏ (TERRA → tèrra ; FOCUS → fòcu)
- Tratti cumuni cû latinu:
- La lingua siciliana è cunzirvativa e dunca lìmmita lu sviluppu dî dittonghi puru siddu chisti sunnu prisenti ntê tri zoni (Sicilia, Calabbria, Salentu):
([o] o è cchiù diffusu di ([wo] uò : ròta-ruòta)
([e] e è cchiù diffusu di ([je] iè : vèntu-vièntu)
([e] e è cchiù diffusu di ([ja] ià : tèmpu-tiàmpu)
([o] o è cchiù diffusu di ([wa] uà : lòcu-luàcu, picciòttu-picciuàttu)
([o] o è cchiù diffusu di ([we] uè : pòrcu-puèrcu, pòcu-puècu)
- Tratti cumuni cû gruppu dittu italu-rumànicu:
- Cunzirvazzioni dî vucali finali nun accintati (MURUS, FLOREM → muru ; hjuri / hjuri, jure / fhiore)
Pi cchiù dittagghi, liggiti l'artìculu Paraguni tra sicilianu, calabbrisi e salintinu.
Cunzunantismu
- Tratti cumuni cû napulitanu :
- Canciamentu dî gruppi latini PL, CL, FL- (PLANGERE, CLAVEM, FLOREM → chiànciri / chjàngiri, chjàngira / chiàngire ; chiavi / chjavi / chiave ; hjuri / hjuri, jure / fhiore).
- Tratti cumuni cû sardu, cû còrsu e cu certi parrati àrabbi :
- Cacuminalizzazzioni dû gruppu latinu LL- (CABALLUM → cavaddu / cavaddhu / cavaddhru, caaddhru).
- Tratti cumuni câ lingua tarantina :
- -li-→ gghi / gghj / j ; MULIERE → mugghieri / mugghjera, mugghjere / mugghiere, mujere;.
- c'l- → cchi / cchj / cchi ; AURICULA → *auric'la → auricchia / aricchja / oricchia.
- Tratti cumuni cu li parrati dî banni miridiunali dâ Spagna e dû Portugallu:
- Assimilazzioni friquenti ma nun sistèmatica dî gruppi cunzunàntici -MB-, -ND-> -mm-, -nn- (CAMBA, MANDARE> jamma, gamma / gamba / camba, camma ; mannàri / mandàri, mandàra, mannàre / mannàre, mandàre).
- Tratti cumuni chî lingui niulatini miridiunali:
- Lu gruppu latinu -CT- si cancia, e ntâ lingua siciliana n particulari stu nessu addiventa -TT- (LACTE, FACTUM → latti / lattu / latte ; fattu / fettu → è l'evuluzzioni finali dî furmi medievali lacti, factu)
- Tratti cumuni câ majuranza dî lingui rumànichi :
- -ni- → gn ; COMPÀNIUM → cumpagnu
Pi cchiù dittagghi, liggiti l'artìculu Paraguni tra sicilianu, calabbrisi e salintinu.
Sistema di scrittura
Lu sistema di scrittura cchiù usatu pi scrìviri la lingua siciliana è ginirarmenti di tipu latinu, e chistu nta tutti li tri varianti: sicilianu di Sicilia, calabbrisi centru-miridiunali, e salintinu.
Littri e sona
L'alfabbetu sicilianu è casi lu stissu di chiddu talianu, câ diffirenza ca lu sicilianu riteni la «j». La «j» s'attrova ô principiu di tanti palori siciliani[3], p'asempiu: jinnaru, jiri, jìnchiri, jornu, jattu, eccetra. Nta stu circustanzu, la «j» havi la qualitati di nu cunzunanti, e dunca s'havi a scriviri «lu jornu» (e no «l'jornu»). Si vidi puru li formi «innaru», «iri» e «iornu» (nnô postu di «jinnaru», «jiri» e «jornu»). Sparti dâ ambiguitati ca sti formi pòrtanu, lu verbu «jiri» scrittu «iri» poi nn'havi li soi limmitazziuna scrivennu ntô passatu rimotu, p'asempiu: «iu ìi» (o iìi?) e «iddu iu». Si vidi sùbbitu ca «ju/iu jìi» e «iddu jìu» si prisèntanu cchiù chiari e puliti. Comu lu talianu, la «j» si usava 'n pusizzioni ntirvucàlica, ma puru ntô sicilianu si sta spirennu adaciu adaciu. Asempi: haju-haiu; maju-maiu; staju-staiu; vaju-vaiu; eccetra. Ma a li voti, puru st'usu arresta mpurtanti ntô sicilianu pi fari lu lèggiri cchiù chiaru e fàcili. N'asempiu è la palora «addijiri» mmeci di «addiiri». Si vidi sùbbutu ca l'ùrtima forma addiventa assai ambìgua pi chiddi ca nun canùscinu la palora. S'attròvanu tanti asempi di stu gèniri.
Lu sonu dâ «J» si cancia ô principiu di na palora, addippinnennu quali littra veni prima, p'asempiu: «haiu a jiri» si prununza /aiu agghiri/; e «un jornu» si prununza /ungnornu/.
La grammàtica di Sarvaturi Camilleri [4] porta macari la littra «DD», lu sonu retruflissivu ca si senti 'n «beddu». Facirmenti sta littra rapprisenta lu sonu cchiù distintu dû sicilianu. Puru siddu rapprisenta nu sonu unicamenti sicilianu, lu fattu è ca la gràfica pi stu sonu hà statu sempri na cosa disfìcili ntô senzu d'arrivari a n'accordu tra li scrittura siciliani. Si vidi spissu «DDR» e «DDH» ma la majuranza dî scrittura ùsanu (e usaru) la «DD» simpricimenti.
N'àutru sonu sicilianu chi hà sempri avutu li soi difficurtati, e lu sonu sicilianu chi discenni dû latinu «FL», p'asempiu flatus = «ciatu»; flumen = «ciumi», eccetra. Certi scrittura spirimintaru cu la «ç» pi riflèttiri stu sonu (anticchia comu lu sonu «sci-» ma cchiù strascinanti). Ma quasi tutti li scrittura cèlibbri, e li studiusi comu Giuseppi Pitrè e Camilleri[5], usaru la «ci» sìmprici. Li vucabbulari di Piccittu[6] pòrtanu sta gràfica, ma ntô stu casu chiossai pi fari chiaru la prununza ca pi suttaliniari lu scrìviri.
Cci nni sunnu n'àutru dui soni particulari chi mèritanu na discussioni:
- «STR», p'asempiu: «strata». Stu sonu 'n sicilianu è diffirenti di chiddu chi s'attrova ntô talianu. La «t» s'arresta muta, e tra la «s» e la «r» si senti nu friscu finu.
- «NG», p'asempiu: «longu» (chi si senti pi certi zoni ntâ Sicilia). N'àutra vota, stu sonu è diffirenti di chiddu chi s'attrova ntô talianu, unni la «g» porta nu sonu duru. Lu sonu sicilianu è sìmili a chiddu ngrisi ntâ palora: long, zzoè, nu sonu anticchia nasali. Pi certi parrati, la «ng» si muta 'n «nc», p'asempiu: «loncu». Pi quasi tuttu la Sicilia, lu funema «gua» si prununza s'avvicina chiutostu la prununza di «qua», p'asempiu: «lingua».
Vucali mòbbili
La «e» e la «o» hannu na carattirìstica particulari ntô sicilianu. Si mùtanu rispettivamenti 'n «i» e «u» quannu pèrdinu l'accentu tònicu. Camilleri li chiama li vucali mòbbili.
Asempi: veru - viritati; cottu - cuttura; sola - suletta; pedi - pidali; lettu - littinu; ventu - vintagghiu; sonnu - sunari; coru - curista; testa - tistardu; tronu - truniari; frenu - frinari; volu - vulari; sonu - sunari; lotta - luttari.
Si tratta di na rèula assai custanti ntô sicilianu, ma li ccizzioni s'attròvanu, spiciarmenti tra li tèrmini cchiù muderni. Pi quantu riguàrdanu li cuniugazzioni dî verbi, sta rèula si rispetta senza nudda ccizzioni[7], p'asempiu:
- ju attrovu, tu attrovi, iddu attrova, nuiàtri attruvamu, vuàutri attruvati, iddi attròvanu
- ju cercu, tu cerchi, iddu cerca, nuiàtri circamu, vuàutri circati, iddi cèrcanu.
Ricanuscimentu dâ lingua siciliana
Lu sicilianu nun è ricanusciutu comu lingua ufficiali di nudda banna, mancu n Italia. Nun cc’è nuddu stitutu ufficiali, n Sicilia o fora, ca règula la lingua nta nudda manera.
Lu Parramentu riggiunali nnipinnenti dâ Sicilia fici na liggi pû nzignamentu dû sicilianu pi tutti li scoli, ma l’avanzati ntô sistema aducativu hannu statu assai adaciati chi menzi fracchechi.
Rifirenza di Ethnologue circa la lingua siciliana
Li noma dâ lingua siciliana chi sunnu pussìbbuli cumprènninu: Càlabbru-Sicilianu, Sicilianu, Sìculu[8]. Lu tèrmini "Càlabbru-Sicilianu" fa rifirimentu ô fattu ca na forma dû sicilianu veni parrata ntâ strimitati miridiunali dâ Calabbria. La palora "sìculu" discrivi unu di cchiù granni gruppi pristòrici chi campàvanu ntâ Sicilia prima dâ vinuta dî Greci antichi duranti lu sèculu VIII a.C. (viditi sutta). Veni usata puru comu aggittivu pi discrìviri, spissu 'n parti, l'urìggini di na pirsuna, p'asempiu: sìculu-miricanu o sìculu-talianu.
Parrati siciliani di Sicilia
N Sicilia, li gruppi dialittali o riggiuni dialittali principali unni li parrati sunnu cchiù o menu omuggenî sunnu[9]:
- Sicilianu uccidintali (Palermu, Tràpani, Girgenti cintrali-uccidintali)
- Metafunètica cintrali
- Metafunètica sud-est
- Nonmetafunètica livanti (chi cunteni la pruvincia di Catania, la secùnna citati cchiù granni dâ Sicilia)
- Missinisi (la pruvincia di Missina)
- Ìsuli Eolî
- Pantiscu (l'ìsula di Pantiddaria)
- Càlabbru miridiunali
- Salentinu (pruvincia di Lecci e parti di li pruvincî di Brìndisi e di Tàrantu)
Lu cchiù spissu si tratta di diffirenzi mìnimi e di maneri d'accintari certi palori a na manera scanciu di n'àutra. Accussì ntâ Sicilia nord-uccidintali si parra nu sicilianu ccu n'accentu palirmitanu. Lu trapanisi havi però n'accentu diversu. N'àutra parti mpurtanti è la pruvincia di Catania, unni si parra lu sicilianu cu n'accentu assai carattirìsticu, chi si pò difìniri catanisi. Lu missinisi e lu sarausanu si distìnqunu facirmenti dû catanisi. Lu rausanu è n'àutra forma di dialettu dû sicilianu. Si distinqui facirmenti pi l'usu dâ doppia cc senza h mmeci dâ doppia cch. Accussì a Rausa si dici ciovu e ciavi nveci di chiovu e chiavi. Nta certi banni dâ pruvincia di Missina e dâ pruvincia di Enna, s'attròvanu puru paisi chi pàrranu ancora varî dialetti gallu-siculi ca a picca a picca si sicilianìzzanu chiù assai.
Lu sicilianu di Sicilia veni discrivutu comu èssiri forti, nustanti ca la majuranza dî siciliani pàrranu puru lu talianu, essennu la lingua ufficiali.
Li nfruenzi antichi
Puru siddu la lingua siciliana è na lingua latina, mèritanu èssiri suttaliniati sti dui punti:
- la storia dâ lingua siciliana è cchiù antica ancora (di quannu agghicau lu latinu 'n Sicilia); e
- àutri lingui unicamenti siciliani e nun-latini vìnniru parrati nta na manera assai difunnuta prima di l'èbbica nurmanna.
Pû fattu dâ sò pusizzioni giogràfica, la Sicilia havi sempri attiratu diversi genti a idda, e dunca la storia e forma dû sicilianu rifletti tutti li pòpuli du Midittirràniu. S'attròvanu cchiù o menu traccî di tutti sti lingui: lu grecu, lu latinu, l'àrabbu, lu francisi, lu lummardu, lu tudiscu, lu pruvinzali, lu catalanu, lu spagnolu e ovviamenti lu talianu; e nun ni scurdamu li primi abbitanti di l'ìsula.
Prima dâ cunquista rumana, la Sicilia era occupata di genti ndìggini (Sicani, Èlimi e Sìculi, l'ùrtimi agghicaru ntra lu primu e lu secùnnu spazziu di mill'anni di tempu a.C.), li finici (chi vìnniru ntra lu dudicèsimu e l'ottavu sèculu a.C.) e li Greci (di l'ottavu sèculu a.C.).
La nfruenza greca arresta ntô sicilianu nzinu a ora, addamentri, li nfruenzi d'àutri gruppi sunnu menu evidenti. Chiddu chi si pò diri cu cirtizza è c'arrèstanu palori pri-induaurupei 'n sicilianu di n'urìggini miditirrània antica. Dî tri gruppi pristòrici principali, sulu li Sìculi èranu induaurupei e la sò parrata avissi a èssiri culligata cu chidda falisca e latina.
La siquenti tabbella suttalinia pirfettamenti la difficultati ca s'attròvanu l'etimoluggisti chi stannu ricircannu li diversi sutta-stratificazzioni dâ lingua siciliana[10].
Sta situazzioni s'apprèca p'assai dî vucàbbuli chi si vìdinu ccà sutta. Tanti voti putemu diri cu cirtizza di unni veni na palora, àutri voti cci sunnu dui o tri pussibbilitati. Putemu sapiri ca na palora è d'urìggini greca, ma nun sapemu siddu veni dû grecu anticu, o dû grecu bizzantinu, o macari siddu appi n'àutra fonti cumpritamenti diversa p'agghicari 'n Sicilia (p'asempiu, via lu latinu, ma èssiri ancora na palora d'urìggini greca).
Li palori cu n'urìggini miditirrània pristòrica tràttanu spissu di chianti ndìggini dû miditirràniu o d'àutri elimenti naturali. Tinennu accura a l'avvisu di supra (siddu cci sunnu àutri pussibbilitati pi na fonti, chissi vennu dati), li siquenti sunnu asempî di sti tipi di palori cu na pruvinenza pristòrica[11]:
- alastra (na chianta spinusa ndìggina ntrâ riggiuni miditirrània; ma puru grecu kelastron e pò èssiri ca ni veni attraversu unu dî virnàculi gàddici)
- ammarrari (sbarrari nu canali; ma puru spagnolu embarrar - nfangari)
- calancuni (unna di ciumi)
- calanna (allavancamentu)
- racioppu (sgangu, raspu; miditirràniu rak)
- timpa (sdirrubbu, lavanca; ma puru grecu tymba, latinu tumba e catalanu timba).
Tanti linguisti crìdinu c'ancora si vìdinu nfruenzi dâ antica lingua indu-aurupea, lu sànscritu chi, forsi, purtaru 'n Sicilia li sìculi. Sparti di acchi vucàbbulu, iddi pùntanu a certi modi grammàtici, comu la cunzunanti sànscrita Rhj ( ŗ ) di tŗenu, stŗittu, ŗonni, ecc. Àutri palori siciliani cu n'urìggini induaurupea antica [12]:
- dudda - s'abbicina ô cèlticu rhuddu e ô lituanu rauda chi signìfica lu culuri "rosa"
- scrozzu - s'abbicina ô lituanu su-skurdes cû stissu significatu e ô tudiscu scurz, chi significa "curtu"
- sfunnacata d'induaurupeu und/Fund significannu acqua
Ssi vucàbbuli siciliani sunnu d’urìggini greca (ammustrannu puru chiddi chi forsi agghicaru ô sicilianu via lu latinu) [13]:
- appizzari - di (eks)èpeson
- babbiari - di babazo, dùnanu st’àutri vucàbbuli siciliani: babbazzu e babbu; ma latinu babulus e spagnolu babieca
- bùmmulu - di bombylos; ma latinu bombyla
- bucali - di baukalion
- cartedda - di kartallos; ma latinu cratellum
- carusu - di kouros; ma latinu carus - caru, e sànscritu caruh - amàbbili
- casèntaru - di gas enteron
- cirasa - di kerasos; ma latinu cerasum
- cona - di eikyon; ma latinu icona)
- cuddura - di kollyra; ma latinu collyra
- grasta - di gastra; ma latinu gastra
- naca - di nake
- ntamari - di thambeo; ma calabbrisi tàmmaru - babbu, veni di l’àrabbu tammar – vinnituri di dàttuli)
- pistiari - di apestiein
- tuppuliari/tippuliari - di typto.
Lu latinu vulgari vinni parratu dî surdati rumani quannu accupàvanu l'ìsula e la Sicilia addivintau na pruvincia di Roma (circa 261 a.C.). Stu latinu nun ni duna la basi dâ lingua siciliana comu la canuscemu oi pû fattu d'àutri accupazzioni chi si succidèttiru, ma forsi acchi palora latina supravivi di st'èbbica, p'asempiu:
- antura - di ante oram
- anchiu - largu, di amplum
- asciari - attruvari, di afflare
- cuppigghiuni - di cupa
- filìnia - di filum
- grasciu - di crassus
- nutricari - di nutricare
- oggiallanu - di hodie est annus
Cci sunnu prisenti nflussi di diversi àutri lingui europei e puru nfruenzi àrabbi. Palori comu muarra chi veni dû francisi armoir; palori comu agghicari chi veni dû spagnolu llegar.
Èbbica àrabba
Ntô 535, lu Mpiraturi Justinianu I fici addivintari la Sicilia na pruvincia Bizzantina, e pâ secùnna vota ntâ storia siciliana, la lingua greca si sintìa pi tutta l'ìsula. Ma quannu lu putiri Bizzantinu accuminzau a arridducìrisi, la Sicilia vinni cunquistata adaciu adaciu dî saracini di l'Àfrica dû nord, dû sèculu X nzinu â mitati dû sèculu XI. St'Emiri àrabbi èranu munarchi avanzati e ntilliggenti e la Sicilia sfruttau un pirìudu di pruspiritati ecunòmica e d'attivitati ntillituali. La nfruenza àrabba si vidi nta circa 300 palori siciliani, di cui la maiuranza tratta d'agricultura e sìmuli. Chissu havi senzu, pirchì li saracini purtaru cu iddi 'n Sicilia li cchiù muderni mètudi d'abbivirazzioni e cultivazzioni - tanti chianti ntraminzati di l'àrabbi tannu, ancora sunnu tra li cchiù ndèmici dâ Sicilia oi[14].
Quarchi vucàbbulu d'uriggini àrabba:
- babbaluciu - di babus; ma grecu boubalàkion
- burnìa - di burniya; ma latinu hirnea
- cafisu - di qafiz
- cassata - di qashatah; ma latinu caseata - quarchi cosa fatta di frumaggiu
- gebbia - di gabiya
- giuggiulena - di giulgiulan
- saia - di saqiya
- zàgara - di zahar
- zibbibbu - di zabib
- zuccu - di suq; ma Araunisi soccu e spagnolu zoque).
Li noma di cità o di lucalità custeri, comu Marsala, Marzamemi, Marza, vennu di l'àrabbu Mars chi signìfica "portu". Marsala signìfica "portu d'Allah (Diu)". Puru Caltanissetta e Calascibetta vennu di l'àrabbu.
La stratificazzioni àrabba
Ntâ linguìstica stòrica videmu ca l'àrabbu nun sulu lassau tanti palori ntô sicilianu, ma puru tracci ntâ grammàtica, ca puru siddu è latina, nun lu è cumpritamenti.
- Ntô particulari vennu dî linguî àrabbi:
-
-
- La mancanza dû tempu futuru (è cumuni a tutti li lingui semiti unni lu futuru si fa cû prisenti sìmprici).
- Lu passatu sìmprici. (es. arsira ci parrai; ora agghicai; ecc.) Nota: è nu tempu àrabbu, nun è lu passatu rimotu dû talianu! (ntô sicilianu parratu nun asìstinu li tèmpura passati ndicativi taliani «rimotu» e «pròssimu» - vidi puru li tèmpura di motu).
- La cunzunanti àrabba Dâd (àrabu: ض ) = La d cacuminali retruflessa (translittirazzioni latina ntirnazziunali: ddh) di stidda, adduma, ecc.
- La cunzunanti araba Tâl (arabu: ط ) = La t cacuminali retruflessa (tth) di mott.
- La mancanza dû tempu cunnizziunali
- La duppia articulazzioni (es. la città la cchiù granni...)
- La mancanza di frasi passivi.
-
Sviluppu linguìsticu nzinu dû mediu evu
Versu lu 1000 l'Italia miridiunali e la Sicilia, eranu n'ammiscata cumplessa di stati, di lingui, riliggiuni e pòpuli. Tutta la Sicilia era duminata dî saracini, sarvu la parti nord-livanti, chi era principarmenti greca e cristiana. Lu stremu sud dâ pinìsula taliana facìa parti dû Mpiru bizzantinu e si parrava principarmenti lu grecu, puru siddu assai cumunitati avìanu na certa nnipinnenza di Cunstantinòpuli. Lu principatu di Salernu era lummardu. Li lummardi (o langubardi) avìanu accuminzatu a trasfurmari arcuni di tirritorî bizzantini e avìanu arrinisciutu a stabbìliri arcuni cità-stati ndipinnenti. Era nta stu cuntestu ca li nurmanni si cci traseru nnâ storia di l'Italia miridiunali pûn nùmmuru sempri criscenti duranti la prima mitati dû sèculu XI.
Nfruenza francu-nurmanna
Quannu li dui briganti cchiù famusi dî nurmanni di l'Italia miridiunali, Ruggeru I di Sicilia e lu sò frati, Rubbertu Guiscardu, accuminzaru la sò cunquista dâ Sicilia ntô 1061, già cuntrullàvanu lu stremu sud di l'Italia (la Pugghia e la Calabbria). Ruggeru avìa bisognu di na trintina d'anni pi cumpritari la cunquista dâ Sicilia (Rubbertu murìu ntô 1085). D'accussì, accuminzau arreri la latinizzazzioni e la cristianizzazzioni dâ Sicilia. Nu granni nùmmuru di palori nurmanni traseru la nova lingua duranti stu pirìudu, p'asempiu:
- accattari – dû nurmannu acater, francisi mudernu = Acheter
- ammintuari – dû nurmannu mentevoir
- bucceri (vucceri) – di bouchier
- custureri - di coustrier
- firranti – (grigiu) di ferrant
- foddi – (mattu) di fol
- giugnettu - di juignet)
- ladiu – (brutto) di laid
- largasìa – (ginirusità) di largesse
- puseri - di poucier
- racina - di raisin
- raggia - di rage
- testa - di teste
- trippari - dû nurmannu triper; ma puru pruvinzali e catalanu trepar)
Li siquenti fattura, evidenti duranti o sùbbitu doppu la cunquista nurmanna, èranu mpurtanti nnâ furmazzioni dâ lingua siciliana:
- Li nurmanni cci purtaru cu iddi nun surtantu li propî parenti e cumpagni chi parràvanu na lingua francisi (facirmenti dûn nùmmuru abbastanti vasciu), ma li surdati di vintura di l'Italia miridiunali. Spiciarmenti lummardi (cû sò linguaggiu gallu-itàlicu) e autri taliani dâ Campania. St'ùrtimi cci purtàvanu cu iddi lu latinu vulgari di dda riggiuni, n'idioma nun troppu diversu di chiddu chi s'attrova nna l'Italia cintrali.
- Pû fattu dâ guerra di cunquista, chi durau trent'anni, e du ncuraggiamentu datu â ricustruzzioni dâ chiesa cristiana, cci succidìu lu spupulamentu dî saracini nnî banni cintrali dâ Sicilia, tanti si fujeru nna l'Àfrica sittintriunali.
- Lu ripupulamentu, spiciarmenti chî cristiani dû cuntinenti europeu, vinni prumuvutu di Ruggeru I. Li banni punenti dâ Sicilia èranu culunizzati di migrati dâ Campania. Li banni cintrali-livanti dâ Sicilia èranu culunizzati dî migrati dâ Pruvenza chi cci purtaru cu iddi n'idioma gallu-itàlicu. Doppu la morti di Ruggeru I e sutta la riggenza d'Adelaidi duranti la minuranza di sò figghiu, Ruggeru II (idda stissa di l'Italia sittintriunali), stu prucessu di culunizzazzioni "lummarda" si fici cchiù cuncintratu.
Ccà supra putemu vìdiri li fattura principali chi hannu ditirminatu la furmazzioni dâ lingua siciliana comu la canuscemu oi. La basa dû latinu vulgari (principarmenti dâ Campania) era sìmuli ô latinu vulgari nna l'Italia cintrali (e dunca, putemu cunchiùdiri, abbastanti sìmuli ô latinu vulgari nnâ Tuscana chi nfini addvintassi la basa pâ lingua nazziunali). Stu suttastratu linguìsticu campana era nfruinzata di tanti nfruenzi gàllichi prisenti 'n Sicilia, vali a dìciri francu-nurmanna e langubàrdica. Sutta di chissu cci attruvamu lu restu di l'idiomi àrabbi e greci chi la nova lingua havi sustituiutu, ma na cintinara di palori di sti du lingui s'arristaru ntô vucabbulariu dâ nova lingua rumanzisca.
Àutri nfluenzi gàllichi
Duranti li primi jorna di l'accupazzioni nurmanna, accuminzau nu pirìudu di migrazzioni di l'Italia sittintriunali 'n Sicilia. Pi stu fattu oi cci asisti na dicina di paisi chi ancura dimòstranu sta nfruenza gàllica, unni lu pòpulu pàrra n'idioma chi si pò discrìviri comu èssiri gallu-sìculu. Spissu st'idiomi vennu chiamati dialetti lummardi. Li paisi unni si senti sta nfruenza cchiù forti sunnu Nuvara, Nicusìa, Spillinga, Aidoni e Chiazza. St'idioma nun supravivìu nta l'àutri banni unni s'attruvàvanu culonî lummardi na vota, comu Rannazzu, Bronti e Patirnò (nustanti stu fattu ancura unu s'adduna sta nfruenza nta li parrati lucali). Sta nfruenza, si senti puru ntâ lingua, p'asempiu[15]:
- soggiru - di suoxer
- cugnatu - di cognau
- figghiozzu - di figlioz
- orbu - di orb
- arricintari - di rexentar
- unni - ond
- e li noma dî jorna dâ simana:
- luni - di lunes
- marti - di martes
- mèrcuri - di mèrcor
- jovi - di juovia
- vènniri - di vènner
L'urìggini di n'àutra infruenza gàllica, lu pruvinzali, appi armenu tri funti.
Facirmenti lu nùmmaru di nurmanni veri chi cunquistaru la Sicilia (voldiri propiu dâ Nurmannìa) era vasciu, circa 5.000 ô màssimu. Dunca iddi àppiru bisognu di surdati di vintura di l'Italia, e facirmenti di l'àutri banni luntani comu la Francia miridiunali. Nni primi jorna di l'accupazzioni dâ Sicilia, San Frateddu addivintau na furtizza appressu li cunfini tra lu tirritoriu saracinu e chiddu nurmannu. Oi l'idioma di stu paisi dimostra li caratarìstichi dû pruvinzali, e ni fa cunchiùdiri ca certamenti nu gran nùmmuru di surdati di vintura avìssiru a viniri di sti banni. Pi quantu riguarda la nfruenza dû pruvinzali â lingua siciliana cchiù largamenti, cci sunnu autri pussibbilitati.
Certi palori pruvinzali traseru la lingua duranti la riggenza di Marghirita di Navarra ntra l'anni 1166 e 1171 quannu sò figghiu, Gugghiermu II di Sicilia succidìu ô tronu avennu sulu 12 anni. Tutti li cunziggheri dâ riggina vineru dâ Francia miridiunali, e pi chissu tanti palori siciliani cu na pruvinenza pruvinzali ni vennu di stu pirìudu.
La scola siciliana di puisia (viditi lu discursu ccàsutta) vinni infruinzata dû pruvinzali dâ tradizzioni dî truvatura. Sta tradizzioni è na parti mpurtanti dâ cultura siciliana, comu putemu vidiri câ tradizzioni di l'òpira dî pupi e li cantastorî. Tanti truvatura pruvinzali sicci rapprisintaru duranti lu regnu di Fidiricu II di Hohenstaufen, e certi palori pruvinzali avìssiru a trasutu la lingua pi stu modu. Li siquenti sunnu asempî di palori siciliani d'urìggini pruvinzali:
- addumari - di allumar
- aggrifari - di grifar
- banna – di banda
- burgisi - di borges
- lascu - lasc
- lavanca - lavanca
- paraggiu - paratge
Scola siciliana
La Scola siciliana fu na scola puètica ca ciurìu 'n Palermu ntra lu 1230 e lu 1250, duranti lu regnu di Fidiricu II di Hohenstaufen di Svevia (Fidiricu I di Sicilia, 1194-1250). La Scola siciliana havi na granni mpurtanza nta la storia dâ littiratura e la lingua siciliana pirchì cu idda, pi la prima vota, si usau lu vulgari a scopi littirarî. Sta scola littiraria appi na granni nfruenza supra Dante Alighieri, tantu c'assai studiusi chiàmanu lu sicilianu comu "patri dâ lingua taliana", cu l'idioma tuscanu facennu di "matri".
Quannu Carlu d'Angiò battìu l'asèrcitu di Manfredi di Sicilia ô cummattimentu di Beniventu ntô 1266, appi dui affetti: accabbau lu regnu nurmannu-svevu di 136 anni ntâ Sicilia; e lu centru littirariu di l'Italia si spustau dâ Sicilia â Tuscana.
Comu nu puntu siccunariu, s'attròvanu nfruenzi tudischi ntô sicilianu, e facirmenti sunnu di na pruvinenza di l'èbbica dî re svevi (di cui Fidiricu I appi lu regnu cchiù longu). Sti palori ni vennu di stu pirìudu:
- arbitriari - di arbeit
- vardari - di wartên
- guastari o vastari - di wastjan
- guddefi - di wald, culligatu cu l'anglo-sassuni wudu
- guzzuniari - di hutsen
- lancedda - dû tudiscu autu vecchiu lagella
- salaguni - dû tudiscu autu vecchiu salaha
- sparagnari - dû tudiscu autu vecchiu sparen
Nfruenza catalana
Doppu li Vespri siciliani ntô 1282, lu regnu vinni culligatu cû regnu aragunisi, e pi cunsiquenza, novi palori di na pruvinenza catalana traseru la lingua duranti lu sèculu siquenti. Pi tuttu lu sèculu XIV, lu catalanu e lu sicilianu èranu tutti dui lingui ufficiali dâ curti riali. Ô stissu tempu lu sicilianu vinni usatu pi nutari li discursi dû parramentu sicilianu (unu dî cchiù vecchi di l'Europa) e p'autri affari amministrativi[16]. Sti palori rapprisèntanu asempî dâ nfruenza catalana[17]:
- accabbari - di acabar
- addunàrisi - di adonar-se
- affruntàrisi - di afrontar-se
- ammucciari - di amagar
- arruciari – di arruixar
- criscimogna o criscimonia - di creiximoni
- muccaturi -di mocador
- nzirtari - di encertar
- priàrisi - di prear-se
Èbbica spagnola nzinu a oi
Duranti lu pirìudu in cui li curuni Araunisa e Spagnola si unceru, versu la fini dû sèculu XV, la tuscanizzazzioni dû sicilianu scrittu nnî ricordi dî curti e dû parramentu avìa accuminzatu. Versu la mitati dû sèculu, stu sviluppu era quasi cumpretu, la nova lingua franca dâ pinìisula taliana avìa pigghiatu lu postu dû sicilianu scrittu - di tannu 'n poi. Lu regnu spagnolu avvanzau stu prucessi pi dui modi mpurtanti: cuntrariamenti a l'Aragunisi, quasi sùbbutu li re spagnoli cci mìsiru li soi rapprisintatni supra lu tronu sicilianu. Pi stu modu, la stima diminuenti dû regnu sicilianu si riflittìu la dicadenza dû sicilianu d'un linguaggiu ufficiali e scrittu ôn linguaggiu parratu principalmenti tra analfabbeti; e la spulsioni di tutti l'ebrei di tutti li duminî spagnoli ntô 1492 trattau nu curpu radduppiatu ntâ Sicilia. Binchì la pupulazzioni si diminuìu pi quasi 10%, tanti di cui èranu patruna di nnustrî mpurtanti, ma sparti di chissu, st'ebrei avìanu statu Siciliani pi 1.500 anni e lu sicilianu era la sò lingua materna chi usàvanu nnî soi scoli. D'accussì la pussibbilitati d'un largu sistema aducativu basatu a l'usu di libbra scritti pi sicilianu si pirdìu pi sempri. Lu regnu spagnolu durau tri sèculi (senza cuntannu li pirìudi borbònici e aragunisi d'ogni latu) e appi na nfruenza significativa supra lu vucabbulariu sicilianu. Li siquenti palori sunnu dâ pruvinenza spagnola[18]::
- arricugghìrisi - di arrecogerse; ma puru recollir-se dû catalanu
- balanza - di balanza
- filiccia - di flecha
- làstima - di lástima
- pignata - di pinada
- pinzèddu - di pincel
- ricivu - di recibo
- spagnari - ncruci di Sic. «appagnari» e espantarse di sp.
- spatari - di espadar
- sulità o sulitati - di soledad
Dû tempu dû Risurgimentu (1860-1861) la lingua siciliana havi statu nfruinzatu significativamentu dû talianu. Stu prucessu s'apprimurau dâ secunna guerra munniali pû fattu di l aducazzioni e l'affettu dî media muderni, accussì assai ca puru a la casa, lu sicilianu non veni usatu cutiddianamenti comu la lingua prifiruta. Nni l'ùrtimi anni lu parramentu sicilianu riggiunali vutau pû nzignari dû sicilianu nnî scoli elemintarî, ma a stu mumentu picca lu nzìgnanu. Nun s'attrovanu quasi nuddu formi dî media chi ùsanu la lingua siciliana. La cumminazzioni di sti fatti signìfica ca la lingua siciliana cuntìnua a aduttari lu vucabbulariu talianu e li soi formi grammaticali a stu puntu ca tanti siciliani stissi nun ponnu distìnguiri tra l'usi dû sicilianu currettu e sgarratu.
Asempî dâ lingua scritta (attraversu li sèculi)
Lu Patri Nostru
Astrattu di Antoniu Vinizzianu
Celia, Lib. 2
- Non è xhiamma ordinaria, no, la mia
- è xhiamma chi sul'iu tegnu e rizettu,
- xhiamma pura e celesti, ch'ardi 'n mia;
- per gran misteriu e cu stupendu effettu.
- Amuri, 'ntentu a fari idulatria,
- s'ha novamenti sazerdoti elettu;
- tu, sculpita 'ntra st'alma, sì la dia;
- sacrifiziu lu cori, ara stu pettu.
Astrattu di Giuvanni Meli
Don Chisciotti e Sanciu Panza (Cantu quintu)
- Stracanciatu di notti soli jiri;
- S'ammuccia ntra purtuni e cantuneri;
- cu vacabunni ci mustra piaciri;
- poi lu so sbiu sunnu li sumeri,
- li pruteggi e li pigghia a ben vuliri,
- li tratta pri parenti e amici veri;
- siccomu ancura è n'amicu viraci
- di li bizzari, capricciusi e audaci.
Astrattu di Ninu Martogliu
Briscula 'n Cumpagni
- —Càrricu, mancu? Cca cc'è 'n sei di spati!...
- —E chi schifiu è, di sta manera?
- Don Peppi Nnappa, d'accussì jucati?
- —Misseri e sceccu ccu tutta 'a tistera,
- comu vi l'haju a diri, a vastunati,
- ca mancu haju sali di salera!
Li tèmpura di motu
Ntrâ li studiusi dâ linguìstica cc'è cu riteni ca ntô sicilianu s'ammùccianu modi virbali di «scurrimentu timpurali» (pi [[Lingua ngrisa|ngrisi: continuos form, o forma cuntìnua). Accussì si spiaca pirchì haiu statu ddà signìfica I have been there e nun sono stato là (ca si traduci «stetti ddà» o «stesi ddà»). Ntâ li nostŗi jorna, cu l'ammiscàrisi dû talianu, chissi pàrinu lu «passatu pròssimu», ma ntô sicilianu stòricu (nun littirariu) stu tempu passatu è nu tempu sìmuli ô continuous ngrisi e pì chistu nun è sbagghiatu dìciri «l'àrabbi hannu statu ccà» puru si lu passatu nun è pròssimu ma è rimotu (mill'anni fa).
Li tèmpura di motu ndìcanu l'azzioni ca si svòrcinu nta nu lassu di tempu (as. haiu parratu; haiu jiutu = I have been speaking; I have been going), ma quannu nun c'è nu lassu di tempu (agghicai ora) s'usa lu passatu sìmprici. Stu modu è divisu ntê tèmpura:
- Prisenti Longu (Motu prisenti-futuru). Ndica l'azzioni accuminzati ntô prisenti e c'hannu à èssiri di sicuru rializzati ntô futuru (privisioni certi o cunziquenzi nicissari). P'asempiu havi à chiòviri, havi a cascari (it's going to rain; it's going to fall - pioverà di certo; cadrà inevitabilmente). Siddu mmeci nun è certu ca succedi, s'usa lu prisenti sìmprici: «forsi chiovi», «mi pari ca casca, si ci prova» (temo che se ci proverà, cadrà).
- Passatu longu (Motu passatu-passatu o passatu-prisenti). Ndica l'azzioni nta lu sò svòrcirisi ntô tempu o ca porta cunziquenzi nzinu a ora. As. l'àrabbi hannu statu ccà (have been: pì nu lassu di tempu); «c'haiu già jiutu» = «I have already been going there»: si voli suttaliniari c'haiu già spisu tempu pì chistu). Unni mmeci lu excursus temporali nun è mpurtanti s'usa lu passatu sìmprici: «partì cent'anni arreri (nun si ni sapi cchiù nenti: nun ci sunnu cunziquenzi) «ci jìu arsira» (cuntu nu fattu e basta (lu tempu c'haiu spisu pi jiri nun è mpurtanti ntô discursu).
Naturarmenti nta li nostri jorna sti tèmpura vannu scumparennu o hannu già sparutu pirchì tuttu si va ammiscannu cu lu talianu e ntô particulari stu passatu sicilianu s'ammisca cu lu passatu pròssimu talianu, chi havi rèuli tutti diffirenti.
Formi di verbi particulari
Appariggiannu lu sicilianu e lu talianu pi quantu si riguàrdanu li verbi, si vìdinu ssi diffirenzi:
- Lu sicilianu nun usa lu futuru. Pi signalari n'azzioni chi succedi ntô futuru, cci abbasta qualificari lu tempu prisenti, p'asempiu: stasira mi nni nesciu; nnumani vaiu a Catania; vaiu a fàricci martidìa; eccetra. Ogni tantu si ncontra n'asempiu dû futuru, comu «sarà», ma parrannu strittamenti nun apparteni â lingua chiui.
- Putemu diri la stissa cosa pâ cunnizziunali. Ogni tantu si ncontra n'asempiu comu «vurrìa», ma ntô sicilianu è cchiù currettu usari lu mpirfettu dû cungiuntivu, p'asempiu: «vulissi».
- Lu prisenti dû cungiuntivu havi scumparutu. Si usa simpricimenti lu prisenti dû ndicativu. Quarchi asempiu arresta 'n circulazzioni, comu «sia», c'ancora havi li soi usi, ma pû restu, nun è nicissariu.
- Pi rapprisintari ubbricazzioni (talianu: dovere), lu sicilianu usa lu verbu ausiliari: «aviri», sempri câ pripusizzioni «a», p'asempiu: «haiu a fari».
Trascrizzioni dû sicilianu
Benchì lu sicilianu vinni usatu comu na lingua d'amministrazzioni duranti l'èbbica aragunisa (circa 1300 ô 1450), è macari veru ca siccomu nun ha mai statu nzignatu ntê scoli o usatu pi nu modu diffusu usannu li media muderni, lu sicilianu nun riniscìu a èssiri ricanusciutu comu na lingua unificata. Sarvaturi Camilleri, nu scritturi sicilianu di l'ùrtimu sèculu, chi scrissi puisìi pi sicilianu, traducìu puemi dâ Grecia antica, e chi scrissi puru na grammatica dâ lingua siciliana, cridi ca lu ndrizzu oi e pi tanti pueti a scrìviri a vogghia soa[23]. Ma Camilleri fa n'argumentu rubbustu ca nfatti la cunfusioni chi si vidi oi tra li pueti muderni si tratta di nu finòminu assai ricenti.
Camilleri raggiuna ca doppu lu granni successu di Antoniu Vinizzianu ô fini dû sèculu XVI, l'ortugrafìa dû sicilianu si sfrutta di quasi tri sèculi d'equilìbbriu, nu pirìudu 'n cui attruvamu na koiné abbastanti unificata pi quantu riguarda la sò scrittura. Comu n'asempiu, Camilleri parraggia lu palirmintanu, Giuseppi Marchisi, nu scritturi dâ prima mitati dû sèculu XVIII cû pueta catanisi, Tommasu Custanzu dâ stissa èbbica pi vidiri ca a ddu tempu cc'era quasi nudda diffirenza[24].
Marchisi (di Palermu):
- E quannu di la tavul fineru,
- Li parenti, e l'amici cummitati,
- Tutti leti, e cuntenti sinni jeru.
Custanzu (di Catania):
- Cunsighieri crudili foru l'anni,
- Anzi foru cu manu diamantina
- D'iddu stissi carnefici, e tiranni.
Nu beddu asempiu di zoccu sta dicennu Camilleri è lu puema tradizziunali: La Barunissa di Carini, chi Salvaturi Salomuni-Marinu trascrissi ntô 1873 e 1914 (dui virsioni diffirenti, ricurdannu chi si tratta di nu puema pupulari cu tanti virsioni attraversu li sèculi)[25]. Sta virsioni di 1873 accumenza:
- Chianci Palermu, chianci Siragusa,
- Carini ccè lu luttu ad ogni casa;
- Cu' la purtau sta nova dulurusa
- Mai paci pozz'aviri a la sò casa.
Si pò diri la stissa cosa dî pruverbi arricugghiuti e trascritti di Giuseppi Pitrè nnâ fini dû sèculu XIX. N'asempiu[26]:
- Acqua di primintìu, allarga l'armu miu; acqua e suli 'ntra li simenzi, mi criscinu li spiranzi; acqua di maju e aprili, curru cu tutti li vili; poi boni matinati, ricchizza di li casi.
Cu l'unitati di l'Italia, lu sicilianu finìu a èssiri na lingua nazziunali e la Koiné accumenza a riducìrisi 'n tèrmini di mpurtanza. A partiri dû sèculu XX crisci nu muvimentu fonugrafista di pueti siciliani unni pruvàvanu a riflèttiri li soni di soi parrati stissi. Puru Ninu Martogliu spirimintau cu sti formi, prima d'abbannunàrili. 'N ogni casu, oi, si vidi largamenti sta prifirenza dû "scriviri a arbìtriu".
L'apòstrufu
Na dirizzioni nutèvuli duranti l'ùrtimu sèculu e assai accittata di tanti scrittura siciliana veni rapprisintata di l'usu (o cchiù pricisamenti, lu nun usu) di l'appòstrufu, supratuttu, pi signalari la pirduta di na vucali. Lu megghiu asempiu è la pirduta di la «i» ô principiu di certi palori chi avìanu sta «i» ntô latinu, p'asempiu: «mpurtanti», «gnuranti», «nnumanni», eccetra. Quannu Pitrè scrissi la sò grammàtica ntô 1875, iddu usava l'apòstrufu pi signalari sta pirduta di la «i», comu facìanu tanti scrittura di ddu tempu[27]. Piccittu cunzigghìu a lassàrila jiri, e iddu nun l'usava pû sò vucabbulariu cèlibbri[28]. Camilleri fici la stissa cosa, e scrissi[29]: La caduta è ormai definitiva, e non conta più ricordarla, zzoè la pirduta di sta «i» ô principia di certi palori succidìu tanti sèculi fa, e oi nun servi nuddu mutivu ricurdànnucci.
Lu stissu argumentu si pò fari pi àutri situazzioni unni la pirduta di na vucali, o puru di dui o tri littri, veni signalatu pi nuddu mutivu, p'asempiu: «ddu» è megghiu di «'ddu» (quannu parramu di l'aggitivu dimunstrativu), e cci si nn'attròvanu tanti asempi di stu gèniri.
La valurizzazzioni dû sicilianu
L'assuciazzioni L'Altra Sicilia istituìu un Cumitatu Prumuturi, apertu a tutti, p'arricògghiri firmi pi na liggi di nizziativa pupulari chi, ntra àutri cosi, pruponi lu nzignamentu ntê scoli e l'usu ntê ducumenti ufficiali e ntâ signalètica dû Sicilianu. Taliati macari: Pruggettu di liggi pû ricanuscimentu ufficiali dâ lingua siciliana
Lijami nterni
- Fonoluggìa dâ lingua siciliana
- Accademia Siciliana
- Centru di studi filulòggici e linguìstici siciliani
- Calabbrisi
- Dialettu cilentanu miridiunali
- Gallu-sìculu
- Gruppu sicilianu
- Lingua suvradialittali
- Lingui rumanzi
- Ricanuscimentu dâ lingua siciliana
- Salentinu
- Tarantinu miridiunali
- Tàvula crunulòggica di scritti antichi 'n sicilianu
Taliati macari
- Brevi Grammàtica Siciliana
- Alfabbetu sicilianu
- Tiurìa dî soni di Pitrè
- Metafunìa
- Vucali mòbbili
- Vucali ncerti
- Modi di diri
- Ortografìa siciliana
- Lingua siciliana e lingua taliana
Lijami di fora
- www.linguasiciliana.org - situ dâ lingua siciliana multilingui
- Arba Sicula - organizzazzioni didicata a diffùnniri la lingua siciliana
- Rifirenna d'Ethnologue circa lu sicilianu
- Dizziunariu Sicilianu - Talianu
- Dizziunariu Sicilianu - Ngrisi
- Webster's Dictionary L'edizzioni rosetta
- Articulu in lingua ngrisa "Protecting Endangered Minority Languages: Sociolinguistic Perspectives" ri Eda Derhemi
Nutanni e rifirimenti
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [1], situ taliatu lu 4 di giugnu 2008
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [2], situ taliatu lu 4 di giugnu 2008
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgio Piccitto, Catania-Palermo.
- ^ Camilleri, Salvatore (2002) Grammatica Siciliana, BOEMI, Catania.
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [3], situ taliatu lu 4 di giugnu 2008
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [4], situ taliatu lu 4 di giugnu 2008
- ^ Ruffino, Giovanni (2001) Sicilia, Editori Laterza, Bari.
- ^ Ruffino, Giovanni (2001) Sicilia, Editori Laterza, Bari.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Ruffino, Giovanni (2001) Sicilia, Editori Laterza, Bari.
- ^ Hull, Dr Geoffrey (1989) Polyglot Italy:Languages, Dialects, Peoples, CIS Educational, Melbourne.
- ^ Cipolla, Prof. Gaetano, "U sicilianu è na lingua o un dialettu? / Is Sicilian a Language" in Arba Sicula Volume XXV, 2004.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Bonner, J K (2001) Introduction to Sicilian Grammar, Legas, New York.
- ^ Arba Sicula, vulumi 2.
- ^ Meli, Giuvanni, Don Chisciotti and Sanciu Panza, traduciutu di Gaetanu Cipolla, Legas.
- ^ Martogliu, Ninu, The Poetry of Nino Martoglio, traduciutu di Gaetanu Cipolla, Legas.
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Arba Sicula, La Barunissa di Carini, trascrittu di Salvaturi Salomuni-Marinu ntô 1873.
- ^ Sicilian Proverbs, a SicilyPage, pruverbi siciliani trascritti di Art Dieli pi sicilianu e ngrisi, situ taliatu lu 4 di giugnu 2008
- ^ Pitrè, Giuseppe (1875) Grammatica Siciliana, Edizioni Clio.
- ^ Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
- ^ Camilleri, Salvatore (2002) Grammatica Siciliana, BOEMI, Catania.
Bibbliografìa
- Bonner, J K (2001) Introduction to Sicilian Grammar, Legas, New York (ngrisi).
- Camilleri, Salvatore (1998) Vocabolario Italiano Siciliano, Edizioni Greco, Catania.
- Camilleri, Salvatore (2002) Grammatica Siciliana, BOEMI, Catania.
- Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
- Cipolla, Prof. Gaetano, "U sicilianu è na lingua o un dialettu? / Is Sicilian a Language" in Arba Sicula Volume XXV, 2004 (bilinguali: sicilianu e ngrisi).
- Giarrizzo, Salvatore, Dizionario Etimologico Siciliano, Herbita Editrice, Palermo.
- Hull, Dr Geoffrey (1989) Polyglot Italy:Languages, Dialects, Peoples, CIS Educational, Melbourne (ngrisi).
- Pitrè, Giuseppe (1875) Grammatica Siciliana, Edizioni Clio (talianu).
- Ruffino, Giovanni (2001) Sicilia, Editori Laterza, Bari (talianu).
- Storia dâ lingua siciliana
- Lingui siciliani prima dî nurmanni
- Brevi Grammàtica Siciliana
- Alfabbetu sicilianu
- Tiurìa dî soni di Pitrè
- Metafunìa
- Vucali mòbbili
- Vucali ncerti
- Ortografìa siciliana
- Lingua siciliana e lingua taliana
- Lingua suvradialittali
- Gruppu sicilianu
- Gallu-sìculu
- Arricanuscimentu dâ lingua siciliana
- Tàvula crunulòggica di scritti antichi 'n sicilianu
- Accademia Siciliana
- Vucabbulariu


text:
Aquisgrana
Aquisgrana (da l'italianu; in francese: Aix-la-Chapelle; in tedescu: Aachen o ancu Bad Aachen) hè una cità in Germania incù più di 250.000 abitenti, vicinu à e fruntiere cù la Bèlgica è li Paesi Bassi. A superficia hè di 160 km². Dapoi u 1890, quandu a cità hà avutu più di 100.000 abitenti, Aquisgrana hè cunsiderata cum'è a grande cità a più occidentale di u paese.
Hè una vechja, un'antica cità incù una storia assai longa. Si tratta d'una fundazione di l'antichi Rumani. Hè cunnusciuta pè u so riccu patrimoniu culturale è architettònicu. Aquisgrana hà un vescu è una scola tècnica.
Geugrafìa[mudificà | edità a fonte]
Aquisgrana hè situata in u dettu land (statu federale) di Nordu Renu-Westfalia, à a trìplice fruntiera di Germania-Bèlgica-Paesi Bassi. A lunghezza di a fruntiera di a cità hè di 87,7 chilòmetri, di i quali 23,8 km cun a Bèlgica è 21,8 km cù i Paesi Bassi.
Toponimìa[mudificà | edità a fonte]
Ci sò parechji toponimi per a cità di Aquisgrana. In lingua corsa, lu nome Aquisgrana da u talianu hè storicamente lògicu, ma oghje, perchì a Còrsica face parte di u statu francese è ci hè una grande influenza di a lingua francese nant'à a lingua corsa, u nome francese Aix-la-Chapelle hè ancu, forse più cunnusciutu.


text:
Ìsula di Man
L'Ìsula di Man o di Mann o Manx (Isle of Man n Ngrisi, Ellan Vannin o Mannin n Mannisi) è n’ìsula situata ntô Mari d'Irlanna.
Supra lu chianu pulìticu, idda nun fa parti di lu Regnu Unitu né di l'Unioni Europea, ma è na dipinnenza dâ munarchìa britànnica.
Giografìa[cancia | cancia la surgenti]
L'ìsula havi na superfici di 572 Km2 e chî sò 76.300 abbitanti havi na dinzitati di 133 abbitanti/Km2. È na dipinnenza dâ Curuna Britànnica e l'enti cuvirnativi hannu seggi a Douglas (23.500 ab.), la capitali, e ntê citati d'Onchan 8.650 abbitanti. e Ramsey 6.900 abbitanti.
Lu Triskelion[cancia | cancia la surgenti]
L’anticu mblema di l’Ìsula di Man canusciutu di sèculi è lu Trisceli - na fiura furmata di tri jammi piegati, ogniduna cu nu spiruni, ca pàrtinu di nu centru cumuni. Nun asisti una mmàggini ufficiali, poichì è raffiuratu cu diversi varianti supra la stampa di cuvernu, supra li muniti, supra li banneri, supra li pubbricazzioni turìstichi.


text:
Lòggica
La lòggica è la scienza chi tratta la validitati e l'articulazzioni di nu discursu 'n tèrmini di nessi nfirinziali - 'n particulari diduttivi - rilativamenti ê prupusizzioni chi l'accumponnu. S'havi a Aristòtili - chi esaminau li cuncetti, li catigurìi, li prupusizzioni, li tèrmini e li silluggismi - la prima furmulazzioni dâ lòggica commu scienza prupidèutica a ogni pussìbbili canuscenza.
Lu cuntinutu di l'uggetti e l'urìggini d'iddi foru apprufunniti dâ lòggica midevali. Cu lu Novum Organum Francesco Bacone circau d'accustruiri na nova metodoluggìa basata supra la nnuzzioni mpustannu la lòggica commu strummentu di nnàggini scintìfica. Ripigghiannu sti temi René Descartes circau di stabbiliri siddu lu riguri tìpicu di nu discursu matimàticu putissi èssiri â basi di quarsiasi sapiri, cumprisu chiddu filusòficu.
Sempri supra lu càrculu matimàticu Thomas Hobbes pinzau la lòggica commu na cumminazzioni di signi e règuli. Gottfried Leibniz e li soi siquaci circaru appoi d'unificari lu cumplessu dî strutturi lòggicu/linguìstichi nta nu linguaggiu scintìficu univirsali, ossìa la "lòggica simmòlica e cumminatoria".
Ntô XVIII sèculu lu cuntribbutu dî currenti filosòfichi nun havi statu accussì mpurtanti pi lu sviluppu dâ lòggica muderna, e Immanuel Kant ntâ sò Crìtica dâ raggiuni pura addifinìu la lòggica trascinnintali commu chidda parti dâ lòggica ginirali chi tratta dâ pussibbilitati e dî mudalitati pi cui la canuscenza pò arrifirìrisi ê cuncetti mpìrici.
E' sulu ntâ secunna mitati dû XIX sèculu ca la lòggica attorna a studiari l'aspetti furmali dû linguaggiu, ovveru la lòggica furmali, e a èssiri trattata cu mètudi naturalìstici di Christoph Sigwart e Wilhelm Wundt, appurtannu cunziquentimenti ô sviluppu dâ lòggica matimàtica.
La lòggica è la scienza di raggiunamentu. La lòggica aiuta pirsuni a addicìdiri quarcosa è veru o fàusu.
N'asempiu pupulari, datu di Aristòtili:
- Ogni omu è murtali.
- Aristòtili è n'omu.
- Dunca, Aristòtili è murtali.
Si liggi comu "e"; zoccu signìfica tutti li dui. Si liggi comu "o"; zoccu signìfica armenu unu (una) dî dui. Si liggi comu "ìmplica" o "siddu... allora... ". Si liggi comu "nun" o "Zoccu nun è lu casu ca...".
Chistu è lu stissu asempiu cu l'usu di sìmmuli lòggici:
- S'hà virificatu un erruri ntô parsing (erruri lissicali): (omu \Rightarrow mortali) \land (Aristòtili \Rightarrow omu) \Rightarrow (Aristòtili\Rightarrow murtali)
E chistu è lu stissu asempiu cu l'usu di tèrmini ginirali:
Stamu parrannu di lòggica dâ causalitati ca trasìu tanticchia n crisi nta lu sèculu scorsu cu li scuperti dâ miccànica quantìstica unni asìstinu macari finòmina nun lucali.
Na clàusula è simpricimenti quarcosa comu "Aristòtili è n'omu" o "Ogni omu è murtali". Li clàusuli sunnu o veri o fàusi, ma nun ponnu èssiri veru e fàusu simultaniamenti.
Asìstinu dichiarazzioni chi sunnu sempru veri. è sempru veru. È chiamatu na tautoluggìa, p'asempiu: "Chiovi o nun chiovi".
Li computer utilìzzanu la lòggica nta algoritmi. N'algoritmu è nu gèniri di quarcosa comu na rizzetta; parra a computer c'abbisogna fari e quannu abbisogna fari st'azzioni.


text:
Taràntula (Araneae)
Ntâ lingua siciliana, e puru nta st'enciclopedìa, la palora "taràntula" veni usata pi significari tutti li tipi di ragni ca s'attròvanu nta l'òrdini d'Araneae. Ma comu tanti àutri lingui, la taràntula è puru nu tipu di ragnu spicìficu.
Li taràntuli sunnu armali nvirtibrati chi prudùcinu la sita, ci hannu ottu jammi e sunnu senza ali. Li taràntuli fannu parti dâ classi arachnida, òrdini Araneae, n'òrdini divisu pi tri suttaòrdini: Mygalomorphae (li taràntuli antichi), Araneomorphae (li taràntuli muderni) e Mesothelae, chi cunteni la famigghia Liphistiidae, d'Asia. Lu studiu dî taràntuli venu canusciutu comu arachnoluggìa, puru chi fa parti di l'àrea di studiu cchiù ginirali d'entomoluggìa.
Tanti taràntuli si custruìscinu la filinia pi cacciari li nzetti. Ssi filini sunnu fatti di sita, nu filu finu ma forti chi veni dâ strimitati dû ventri. Tutti prudùcinu la sita, puru chi tanti nun la ùsanu pi cacciari. La sita si pò usari lu stissu p'acchianari, custruiri li crafocchi, ncudduriari la caccia, e pi àutri mutivi.
Ìndici
Anatumìa[cancia | cancia la surgenti]
Li corpi dî taràntuli, cuntrariu ê nzetti, sunnu divisi pi sulu dui parti: prosoma (la testa e lu turaci junciuti) e opisthosoma o lu ventri. Li taràntuli ci hannu ottu jammi mmeci di sei comu li nzetti, e li soi occhi (nurmalmenti ottu) sunnu di lenti singulari.
Tipi di taràntuli[cancia | cancia la surgenti]
S'attròvanu cchiù di 37.000 speci di taràntuli, ma picchì hannu na granni capacitati p'ammuciàrisi, si cridi ca facirmenti si ponnu attruvari quasi 200.000 speci. Quasi tutti li speci sunnu vilinusi, ma sulu 30 speci sunnu propiu piriculusi pi l'omu.
Taràntuli europei[cancia | cancia la surgenti]
La taràntula d'Europa miridiunali: Lycosa tarentula
Tangleweb spiders[cancia | cancia la surgenti]
- Black widow spider (di stàrici accura!)
- Latrodectus hasselti (Red-back spider = câ marca russa; di stàrici accura!)
- American house spider (nun c'è di stàrici accura)
Orb web spiders (Araneidae)[cancia | cancia la surgenti]
- St Andrew's Cross spider (canusciutu macari comu argiope) (nun c'è di stàrici accura)
- Long-jawed orb weaver Tetragnathidae (vidi ccà susu) (nun c'è di stàrici accura)
- Cyclosa conica (nun c'è di stàrici accura)
- Golden silk spider (see above) (nun c'è di stàrici accura)
- European garden spider (nun c'è di stàrici accura)
- Australian Garden Orb Weaver Spider (nun c'è di stàrici accura)
- Jewel Spider (nun c'è di stàrici accura)
Àutri formi di fulini[cancia | cancia la surgenti]
- Sydney funnel-web spider (di stàrici accura!))
- Bowl and doily spiders (nun c'è di stàrici accura)
- Hobo spider (di stàrici accura!))
- Grass spiders (nun c'è di stàrici accura)
- Filmy dome spider (nun c'è di stàrici accura)
- Hackled orbweavers (nun ci havi vilenu)
Ragni ca càmpanu nta li ciuri[cancia | cancia la surgenti]
- Crab spiders (Thomisidae) (nun c'è di stàrici accura)
Ragni di caccia[cancia | cancia la surgenti]
- Brazilian Wandering Spider (di stàrici accura!))
- Brown recluse spider (di stàrici accura!))
- Ragnu di cacciaturi (ng: Huntsman, nun piriculusu)
- Jumping spiders (nun c'è di stàrici accura)
- Lynx spiders (nun c'è di stàrici accura)
- Nursery web spiders (nun c'è di stàrici accura)
- Spitting spiders (nun c'è di stàrici accura)
- Taràntula miricana (nun c'è di stàrici accura)
- Taràntula di lupu (Lycosidae) (nun c'è di stàrici accura)
- Yellow sac spider (di stàrici accura!))
Àutri[cancia | cancia la surgenti]
- Kimura-gumo (Liphistiomorphae) (nun c'è di stàrici accura)
- Spruce-fir moss spider (Microhexura montivaga)
- Tooth cave spider (Neoleptoneta myopica)


text:
7 di giugnettu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1898: L'ìsula di Hawaii addiventa nu statu dî Stati Uniti.
- 1969: La lingua francisa veni appariggiata a chidda ngrisa 'n tuttu lu cuvernu nazziunali dû Canada.
- 2005: Londra: Na seria di bummi veni sparata duranti la matina nta lu tube, ammazzannu armenu dui vintini di pirsuni. Facirmenti si tratta d'un attu di tirrurismu di l'islamisti stremi. Abbeni doppu ca Londra vinni numinata pi prisintari li jòcura olìmpichi ntô 2012 e mentri cc'è la cunfirenza dû G8 ntâ Scozzia.
Nati[cancia | cancia la surgenti]
- 1746: Giuseppi Piazzi, astrònumu a Palermu, scuprituri dû pianeta nanu Cèriri.
- 1806: Micheli Amari scritturi, stòricu e omu pulìticu sicilianu.
- 1887: Marc Chagall, pitturi.
- 1901: Vittoriu De Sica, reggista italianu.


text:
1960
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 9 di maiu: Lu pill veni auturizzatu pi usu ginirali pâ prima vota ntê Stati Uniti di Merica.
- 7 di austu: La Costa d'Avoriu s'addicchiara la sò ndipinnenza dâ Francia.
- 16 di austu: Lu Cipru otteni la sò ndipinnenza dû Regnu Unitu.
- 20 di austu: Lu Senegal si separa dâ fidirazzioni dû Mali e s'addichiara la ndipinnenza.
- 19 di uttùviru: La Mauritania otteni la sò ndipinnenza dâ Francia.
Nati[cancia | cancia la surgenti]
- 30 di nuvèmmiru: Gary Lineker, cauciaturi ngrisi
- 10 di dicèmmiru: Kenneth Branagh, atturi e riggista ngrisi
Morti[cancia | cancia la surgenti]
- 13 di jinnaru: Sibilla Aleramo, scrittrici italiana
- 16 di nuvèmmiru: Clark Gable, atturi
- 4 di jinnaru: Albert Camus, scritturi francisi


text:
2 di giugnu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 455: Accuminza lu saccu di Roma, a òpira dî Vànnali, distinatu a durari du' simani.
- 1676: Cummattimentu navali a Palermu tra navi spagnoli e ulannisi di na parti, contra navi francisi di l'àutra.
- 1946: Nu rifirendum metti fini â munarchia 'n Italia
Nati[cancia | cancia la surgenti]
- 1743: Alessandru Cagliostru, avvinturieru sicilianu
Morti[cancia | cancia la surgenti]
- 1981: Rinu Gaitanu, cantauturi calabbrisi


text:
Far Cry 4 Update v1.7-RELOADED
More details about Far Cry 4 Update v1.7-RELOADED
âââ â ââââââââ ââââ âââ ââ âââââââââââ ââââââââââ ââ ââââââ â ââââââââââââââââââââââ ââââââ â ââââââ â ââââââââââââââââââââââââââ ââ ââ â â â âââââââââââââââââââââââââ â â â â ââ âââââââââââââââââââââââââ ââ â â â ââââ âââââââââââââââââââ âââ ââââ â â ââââ âââ ââââââ âââ ââââ â ââ ââ ââ â ââââââââ ââââââââââ â ââ ââ ââ ââ ââ âââ âââââââ âââââââââ âââ ââ ââ âââ âââââââ ââââââââ âââââââ ââ âââââââ âââ â â ââââ âââââ âââââââââ âââââ âââââ ââââ â ââ â ââââ ââââ âââ âââââ âââââââââ âââ â â â ââ â â âââââââ ââââ âââââ ââââââ â ââ ââ âââââ â ââ ââââââ âââââââââ ââââââ âââââ ââ âââââ â ââââââââ ââââ ââââ ââ âââââ âââââ âââââ âââââ âââ âââââ ââââââ âââââ âââââ âââââ ââââââ âââââ âââ âââââ âââââ âââââ âââââ âââââ âââââ âââââ ââââ ââââââââââââ ââââââ âââââ âââââââ ââââââ ââââââ ââââââââââ âââââââ ââââââ âââââ ââââââââââââââ âââââââââ ââââ ââââââââââââ âââ âââââ âââââââââââââââââââââââââââââ ââââââââââ ââââ ââââââââââ ââââ ââââââ âââââââ ââââââââââââââââââââ ââââ ââââââ ââââ âââââââââ âââââââââââ ââââââââ ââââââââ âââââââââââ ââââ ââââââ ââââââââââââââââ ââââââââââ ââââââââ âââââââ ââââââââââââââââ ââââââ âââââââââââââââââââââââââââ ââââââ âââââ ââââââ âââââââââ âââââââ ââââââââââââââââââââââââââââââââââââ âââââ âââââââ â ââââââââââââ ââââ ââââââââââââââ âââââ nERv ââââââââââââ â ââââââââââ ââââ ââââââââââ ââââââââââ â â ââââ â â â â ââââ âââ â ââââ ââââ âââ âââ âââ â ââââ âââ ââ â â â â ââââ â â ââ â â â ââââ â ââââ âââ ââ â âââ ââââ âââ Far Cry 4 Update V1.7 (c) Ubisoft Steam + 01/2015 :..... RELEASE.DATE .. PROTECTION .......: UbiDRM + Ubisoft - :.......... DISC(S) .. GAME.TYPE ........: FPS, Adventure âââ ââââ âââââ âââ â ââââ ââââ ââââ ââ ââââââââââââââââ â ââ ââââ â â ââ â â â â ââ â â ââââ ââââââââââââââââ ââ â â â ââââ â â â ââ ââ Note: Ubisoft did not supply a changelog with this one. -- DESCRIPTION Hidden in the towering Himalayas lies Kyrat, a country steeped in tradition and violence. You are Ajay Ghale. Traveling to Kyrat to fulfill your mother's dying wish, you find yourself caught up in a civil war to overthrow the oppressive regime of dictator Pagan Min. Explore and navigate this vast open world, where danger and unpredictability lurk around every corner. Here, every decision counts, and every second is a story. Welcome to Kyrat. KEY FEATURES - EXPLORE AN OPEN WORLD FILLED WITH POSSIBILITIES Discover the most diverse Far Cry world ever created. With terrain spanning from lush forests to the snowcapped Himalayas, the entire world is alive - and deadly. - From leopards, rhinos, black eagles, and vicious honey badgers, Kyrat is home to abundant wildlife. As you embark on your hunt for resources, know that something may be hunting you... - Scout enemy territory from above in the all-new gyrocopter and then plummet back to earth in your wing suit. Climb aboard the back of a six-ton elephant and unleash its raw power on your enemies. - Choose the right weapon for the job, no matter how insane or unpredictable that job might be. With a diverse arsenal, you'll be prepared for anything. - Not every journey should be taken alone. Far Cry 4 allows for a second player to drop in and drop out at any point, re-imagining the cooperative experience in the true spirit of Far Cry for the next generation. You'll now be able to discover and explore the living open world of Kyrat together. â ââââ ââ âââ ââââ â â ââââ ââââ âââ âââ ââ ââââââââââ â â â ââââ â â ââââ â â â â â â â â ââ â ââââ ââââââââââ â â ââ âââ â âââ âââ â ââ âââ ââââ ââ 1. Unrar. 2. Install the update. No other updates needed. 3. Copy over the cracked content from the /Crack directory to your game install directory. 5. Play the game. 6. Support the software developers. If you like this game, BUY IT! âââ ââââ ââââ â â ââââ ââââ ââââ âââ âââ ââ ââââââââââââ â ââ âââ â â â â âââ â â â â â â ââ â ââââ âââââââââââââ ââ â ââ ââ â â ââ âââ ââââ ââ


text:
Ròmulu
Ròmulu, secunnu â tradizzioni, era lu funnaturi e lu primu reghi di Roma.
La liggenna di Ròmulu e Remu[cancia | cancia la surgenti]
Ròmulu era figghiu di Rhea Silvia e àppi nu frati giameddu, ca si chiamò Remu. Lu nannu di Remu e Ròmulu, Numituri, era lu reghi d'Arba Longa, nu paisi di liggenna funnatu d'Ascagni, figghiu di Anea. Ma Amuliu, frati di Numituri, si pigghiò lu càrricu, e vulìa ammazzari li giameddi. Ma lu servu ca ricivìu l'òrdini dû reghi p'ammazzari li giameddi nun cci la fici e s'arripintìu a l'ùrtimu mumentu; mmeci li mittìu accantu dû ciumi Tèviri. Lu ciumi accabbò a èssiri sutta allavinamentu. Tutti dui vìnniru scupruti di na lupa ca l'allattau (facirmenti sta parti dâ liggenna rapprisenta chidda la cchiù canusciuta). Appoi nu burgisi li asciò e iddi jeru a campari cu iddu nzinu a c'addivintaru òmini.


text:
Cricket
'O cricket (â lettera: arillo) è nu sport 'e squatra jucato nfra ddoje squatre 'e unnece jucature ognùna.
'A soja forma muderna s'è sviluppata nt'a Ngreterra, ed è pupulare prenceparmente nt'e paise d'o Commonwealth. Dint'a ciérte paise nn'Asia d'o Sud, cumprese ll'Innia, 'o Pakistan, 'o Bangladesci e 'o Sri Lanca, 'o cricket è d'assaje tiempo 'o sport cchiù populare.
'O cricket è, pe di cchiù, nu sport mpurtante nt'a Ngreterra, dint'ô Galles, in Australia, in Nova Zelanda, dint'a ll'Africa d'o Sud, dint'ô Zimbabwe e nt'e Caraibbi angluofone.
'A longhezza d'o joco - na partita spesso pò durà sei o cchiù ore p'ogne juorno, e nzino a cinche jòrne - cce stanno assaje pause, p'o pranzo e 'o ttè, e 'a ricca e cumprecata terminoluggìa, songo aspette nutevole che ponno scunfonnere chille 'e quale nun songo mparàte cu sto sport.
P'e canuscetùre, 'o sport ed 'e ccuncurrenze ardente nfra 'e cchiù mpurtante nazzione 'e cricket furnisceno nu spassatiempo appassiunato, ch'alivote have adderettura fatto venì guaje diprumateche, particularmente 'a seria 'e brutta numèa 'e Bodyline jucata nfra 'a Ngreterra e ll'Australia 'e ll'anne 1930.
Vidite pure:[càgna | càgna surgente]


text:
Laudatu sia lu Santu Sacramentu
e viva di lu carminu e Maria
San Pascale Baylonne prutitturi di li donne
mannamillu nu maritu jancu rssu e sapuritu
addi esseri tale e quali cumu a tia Santu Pascali
addi esseri tale e quali cumu a tia Santu Pascali
Si vu ciciri scippatinii
ma cicerchi u' nni tuccà
ca li fimmini senza minni
nun si potino 'mmaretà
ca li fimmini senza minni
nun si potino 'mmaretà
E nna e nna neddra
quattru sordi di cacicaveddra
e nu caucio a 'ra gunnedda
e 'u mantusinu pè l' aria và
e nu caucio a 'ra gunnedda
e 'u mantusinu pè l' aria và
E 'ra figlia di Bellavia
che natichi tunni che minni c'avia
puru la mamma ce lu dicia
chi natichi tunni mia figlia Lucia
puru la mamma ce lu dicia
chi natichi tunni mia figlia Lucia
Abballati abballati
fimmini schiati e maritati
e si 'unn abballati bonu
nun ve canto e nun ve sono
e si 'unn abballati pulitu
ce lu dicu allu vostro zitu
Sciù sciù sciù quanti
fimmini ca ci sù.
oi nicchiu nicchiu chi vai ntumiannu
gaddrini 'un ci ni stannu
nta sti contuorni
gaddrini 'un ci ni stannu
nta sti contuorni
Ci nne' una sula e va cantannu
u patri a dittu
ca è piccirninna
u patri a dittu
ca è piccirninna
Abballati abballati
uommini schietti e maritati
e si 'unn abballati buono
e si 'unn abballati pulitu
ci lu dicu a la vostra zita
e ballati cummari natredda
e vu cumpari cu tammureddu
e ballati cummari natredda
e vu cumpari cu tammureddu


text:
Artìculu 21 dâ Custituzzioni taliana
A sprissioni artìculu 21 nasci dô fattu ca a Custituzzioni taliana runa, appuntu, a l'artìculu 21 spazziu â libbirtati di stampa, ma accuminzau a avìri, supratuttu, nta lu linguaggiu giurnalisticu, lu significatu ginirali di libbirtati di sprissioni e d'informazzioni[1], simili a chiddu ca nta lu munnu angrusassuni avi lu Primu Imindamentu â Custituzzioni statunitenzi.
Lu finominu s'accintuau quannu nu gruppu di giurnalista e ommini pulitici custitujerru a ssociazzioni "articulu 21, libbiri di..." [2], nta li cui cuncressa fuorru prisenti pirsunalitati comu a Enzu Biagi e Romanu Prodi [3]. L'assuciazzioni parissi aviri nu rolu 'mpurtanti ppi dialucari cu l'istituzziona.[4]
Ìndici
- 1 Lu testu di l'artìculu
- 2 Li comma sincula
- 3 Gènisi storica
- 4 Libbirtati d'"affissioni"
- 5 Riquisita pâ dirizzioni di nu piriodicu
- 6 L'artìculu 21 e a "libbirtati d'antenna"
- 7 L'artìculu 21 e internet
- 8 L'intiressi ginrali a l'infurmazzioni
- 9 Lu dicretu Urbani
- 10 Noti
- 11 Bibbliuggrafìa
Lu testu di l'artìculu[cancia | cancia la surgenti]
Li comma sincula[cancia | cancia la surgenti]
Lu primu comma arricuarda lu principiu dâ libbirtati di manifestazzioni di lu pinzeru. L'autri cinqu comma arricuardanu a libbirtati di stampa.
Gènisi storica[cancia | cancia la surgenti]
Lu particulàri mumentu nta cui upirau a Custituenti, a nisciuta di nu bintenniu nta cui a libbirtati era limitata, avia muttatu nu munzieddu ri pirsuni râ Custituenti, ccu n'ampia 'ntiza ntra currenti pruggrisista e mudirati, a individduari nta libbirtati di stampa unu di li cardina dô novu statu dimucraticu.
L'unichi riservi avieunu stati chiddi di nu cuntrollu di li manifistazzioni ca erunu cuntrari a lu bon custumi.
A tindenza, pirò, privalenti era chidda di cunzidirari a sprissioni sulu 'n senzu strittu comu libbirtati ri prudurri, senza cinzura privintiva, solu cu testa stampati.
Cinqui comma sunu picciò riricati intiramenti a stu prubblema, ma lu primu, nicu pâ sô sprissioni littirali, stabblisci nta na manèra cchiu ranni e rivoltu a tutta, a libbirtati d'esprimiri lu propriu pinzèru, nun sulu chie palori, scritta, ma macari cu qualunqui autru mienzu di diffusiona d'infurmazzioni.
Libbirtati d'"affissioni"[cancia | cancia la surgenti]
A prima udienza e a prima sintenza dâ Corti Custituzziunali taliana fuorru riricati â quistioni di l'art. 113 dô Testu Unicu dâ Pubbrica Sicurizza (T.U.L.P.S.) ca subburdinava a l'auturizzazzioni di l'auturitati di polizzia l'affissioni di li manifesta.
A Prisidenza dô Cunsigghiu dei Ministra arrapprisintata e difesa, di l'abbucatu ginirali dô Statu, avja sustinutu, in via principali, ca:
- ntei rigguardi dâ liggislazzioni antiriuri â Custituzzioni nun avi luocu a giudizziu di liggittimitati custituzziunali, picchini li normi pricittivi dâ Custituzzioni 'mportanu abbroggazzioni dei Liggi antiriura ca sunu cu essa incumpatibbili e a rilativa dichiarazzioni eni di cumpitenza iscrusiva dô giudici urdinariu; mentri li normi custituzziunali di caràtti prugrammaticu nun impòrtanu difiettu di liggittimitati ri nuda di li lieggi vicenti ca su 'ntiriura â Custituzzioni.
Sicunnu a littura ca unu runi a chissa auturevuli 'mpustazzioni, lu primu comma di l'artìculu 21 avissi duvutu avìri solu nu caràttiri prucrammaticu: n'isortazzioni zoè a lu liggislaturi senza impattu direttu supra li cittadini.
Solu a parti rilativa â stampa avissu avutu nu caràttiri pricittivu, ma, supra a bbasi dâ discipplina dâ succissioni dei liggi, avissi ruvutu essiri compitu dâ nurmativa antiriori a l'imanazzioni dâ Custituzzioni avienu a ssiri ritinuti abbrocati.
A Corti Custituzziunali, prisiriuta di Inricu De Nicola, sustinu a so cumpitenza macari supra lu giudizziu di custituzziunalitati macari ppi li liggi antiriuri a l'imanazzioni dâ Custituzzioni dichiarannu dichiarannu l'incustituzzionalitati di l'articulu 113 di lu T.U.L.P.S. ppi cuntrastu cu chiddu cuntinutu nta l'art. 21 râ Custituzzioni.
Inizziau n'opira di svicchiamentu dâ nurmativa statali, accussini comu iriditata dei vicienni storichi di lu Statu libbirali e dô bintenni ri riggimi fascista.
Nta du mumentu storicu, difatti, l'articulu 113 dei liggi di Pubbrica sicurizza custitujeunu nu tassellu 'mpuranti dô cuntrollu di l'auturitati statali supra li manifistazzioni dâ libbirtati di pinzeru: a stampa piriodica avia lu cuntrollu da rispunsabbilizzazioni dei diritturi "rispunsabbili", l'iditoria dei barrieri custituiuti dei costa e dei miccanisma di distribbuzzioni, a radiu e a tilivisioni do monopoliu statali attraversu a RAI.
L'opposizziona avieunu truvatu nta li manifesta murali nu spazziu di sprissioni dô pinzeru, supra u quali, appuntu, l'auturitai amministrativa vulia isircitari nu cuntrollu privintivu.
Riquisita pâ dirizzioni di nu piriodicu[cancia | cancia la surgenti]
A Corti Custituzziunali dichiarau incustituzziunali a norma ca priscrivìa l'iscrizzioni a sizziuni "giornalisti" dô rilativu Albu, ritiniennu immeci sufficienti l'iscrizzioni a l'Albu rei pubblicista.
L'artìculu 21 e a "libbirtati d'antenna"[cancia | cancia la surgenti]
Supra a bbasi di sta visiuni ristrittiva dô dirittu di manifistari libbiramenti lu propriu pinzeru na ranni e trasvirsali parti dei currenti pulitichi avi sempri truvatu mutiva ppi ristrinciri a libbirtati di sprissioni, giustificannu a prisenza di nu monopoliu RAI nta lu campu radiutilivisivu, ca si basa supra u fattu ca i friquenzi dispunibbila sunu di nummiru limitatu.
A Corti Custituzziunali avi nta nu primu mumentu (1960) siguitu st'urientamentu, ma ccu rui sintenzi (rô 1974 e rô 1976) avi mmeci pstu propriu l'artìculo 21 dâ Custituzzioni comu funnamentu di nu dirittu cchiu ranni nun zulu ppi li sprissiona dô cpinzeru supra li fuogghi ri carta, ma macari ppi ogni autru mienzu di diffusioni.
A ciavi giuriddica ppi arribaltari lu pricidenti attiggiamentu a statu truvatu ntâ cunstatazzioni ca ntei cunfronta dâ tilivisioni satillitari, ca pâ ticnoluggìa nun arricuarda sulu friquenzi analoggichi, nun putièunu essiri invucati ddi limitatezzi dei risorsi dispunibbili, posti a funnamentu dâ liggittimati dô monopoliu statali.
Rouppu trint'anni di st'avvinimenta a statu lu stissu ministru Paulu Gentiloni nta lu missaggiu vidiuarriggistratu in occasioni dei 35 anni ri Telebiella a suttuliniari l'impurtanza dei rui sintenzi nun sulu ppa libbirtati di stampa, ma macari nta vita pulitica taliana.
L'artìculu 21 e internet[cancia | cancia la surgenti]
A liggi 7 marzo 2001, n. 62 Novi normi supra a l'idituria e supra i prudotta idituriali stabbilisci ca Ppi «prudottu idituriali», a li fina da prisenti liggi, s'antiendi lu prudottu rializzatu supra nu supportu cartaciu, cumpresu lu libbru, o sopra supportu 'nfurmaticu, distinatu a pubbricazzioni o, cumunqui, â diffusioni d'infurmazziona ppi lu grandi pubbricu ccu ogni mienzu, mancari littronicu o attraversu radiudiffusioni sunora o tilivisiva, ccu isclusiona dei prudotta discuggrafici o cinimatuggrafici.
Liggiènnu sta norma aisisti na currenti d'intèrpriti ca, sicunnu lu quotidianu "A Ripubbrica, ("La Repubblica" in lingua taliana) facìa parti macari lu sottusicritàriu Vannino Chiti, .[5] ca arritinìa ca lu mondu dâ riti avissi trasutu pienamenti nta norma cu na vasta appricazzioni dô principiu di na larga cuncizzioni ri cchi cosa eni nu "gghiurnali nta-linìa" ("online newspaper" nta lingua angrisi), ccu l'impurtanti cunsicuenza ca ogni situ avissi ruvutu avìri nu diritturi iscrittu a l'Albu dei giurnalista o rei pubblicista.
Nu certu secuitu di tali pusizziona s'avia avutu macari nta ambienta ggiurnalistici, ma nu forti muvimentu d'upioni sustinu ca ccu tali 'ntirpritazzioni a nova Liggi viulàva l'artìculo 21 râ Custituzzioni.
N'intirventu dicisu arrivau macari rô prupunenti, lu [diputatu]] Peppi Giulietti, prisirenti piraltru propriu di l'assuciazzioni "Artìculu 21", finu a quannu lu suttusicritariu Chiti, antirbinìu chiariennu li sô prima dichiarazzioni e indicannu li limiti pricisi dâ liggi: nun ci avissi statu mancu 'n zitu ca pricirientimenti nun avissi gghià l'obbligu di ssiri cunzidiratu "tistata ggiurnalìstica" cu accravamentu dei furmalitati d'arrigistrazzioni o di cuntrollu.[6].
L'intiressi ginrali a l'infurmazzioni[cancia | cancia la surgenti]
Ccu sintenza 15 giugno 1972 n. 105 a Corti custituzziunali stabbilìu ca “Isisti n'intiressi ginirali a 'nfurmazzioni - indirittamenti prutettu di l'artìculu 21 dâ Custituzzioni - e st'intiressa imprica, nta nu riggimi di lìbbira dimucrazzìa, pluralitati di fonta d'infurmazzioni, libbiru accessu a li stissa, assenza di 'ngiustificati ustacula e pastoie licali, macari timpuranii, â circulazzioni dei nutizzi e di l'idei”.
In isicuzzioni dâ stissa sintenza ccu 21 anni ri distanza lu Dicretu Liggislativu n. 68 dô 9 di aprili 2003, imanatu in attuazzioni dâ dirittiva 2001/29/CE “supra l'armunizzazzioni di cierti aspetti dô dirittu d'auturi e dei diritta cunnessi nta sucitati di l'informazzioni"”, ana statu intrudotti rilivanti nuvitati nta lu corpu dâ Liggi n. 633/1941 supra u dirittu d'auturi: rui morifichi arrigguardanu lu dirittu di cronaca e di critica garantitu, appuntu dill'artìculu 21 dâ Custituzzioni.
In particulari cô novu testu di l'artìculu 65: “A riproduzzioni o cumunicazzioni ô pubblicu di òpiri o matiriala prutetti utilizzati in occasioni di avvinimenti di attualitati eni cunzintita cu lu fini d'isircizzu dô dirittu di cronaca e nei limiti dô scopu infurmativu, sempri ca si indichi, salvu casu d'impussibbilitati, a fonti, inclusi l'auturi, si eni arripuratu".
Macari l'artìculu 70 accussini ricitava nta sô virsioni urigginaria:
- “Lu riassuntu, a citazzioni o a riproduzzioni di brana o di parti d'opira, ppi scopi di critica, di discussioni e macari di 'nzignamentu, sunu libbira nta li limiti giustificati di tali finalitati e si nun custituisciunu cuncurrenza a l'utilizzazzioni icunomica di l'opira. Nta l'antoluggìi ppi usu sculasticu a riproduzzioni nun poti supirari a misura ditirminata dô rigulamentu lu quali avi a fissari li mudalitati ppa a ditirminazzioni di l'equu cumpenzu. Lu riassuntu, a citazzioni o a riproduzzioni anu a ssiri sempri accumpagnati dâ minzioni dô titulu di l'opira, di li nomi di l'auturi, di l'idituri e, si si tratta d'arriproduzzioni, di traduzzioni, dô tradutturi, qualora st'indicazziona ficuranu supra a l'opira arriprodotta: “
Lu novu testu rècita:
Lu riassuntu, a citazzioni o a riproduzzioni di brana o di parti di òpira e a loro cumunicazzioni ô pubblicu sunu lìbbira si sunu iffittuati ppi usu di critica o discussioni, nta li limita giustificati di tali finalitati e si nun custituisciunu cuncurrenza a l'utilizzazzioni icunomica dill'òpira; si iffittuati ccu li finalitati di 'nzignamentu o di ricerca scentifica l'utilizzu avissi a aviri luocu ppi finalitati illustrativi e ppi finalitati non cummirciali”. ”.
Rui sunu li nuvitati:
- a 'ntruduzzioni di l'isprissioni “cumunicazzioni ô pubblicu”, ca ricumprenni l'utilizzazzioni di tutta li mienzi di cumunicazzioni: chiddi ca isistièunu dô 1941 (ggiurnali e radiu)
- e macari chiddi antrodotta succissivamenti (tilivisioni e riti internet).
Lu dicretu Urbani[cancia | cancia la surgenti]
Nta l'occasioni di l'imanazzioni dô dicretu in tema di cuntrastu â piratirìa 'nfurmatica a statu sullivatu a quistioni di l'ampiezza ca li normi purtaunu a fari mali ei principia privista di l'artìculu 21 dâ Custituzzioni.[7].
In sedi di cummirsioni dô dicritu liggi l'uppusizziona ritirarunu l'imendamenta prisintati a fronti di l'impegnu dô cuvernu di virri attonna nta nu siconnu mumentu a nurmativa.
A fini dâ liggislatura arrivau prima legislatura dô mantinimentu di sta prumissa.
In Italia, inoltri, s'arripigghiau lu tema in occasioni dô dibbattitu ca vitti contrappostu lu parlamentu Iuropeu contra a cummissioni Iuropea nta lu tema di dirittu d'auturi e in Italia lu dibbattitu puliticu si "cuncintrau" supra lu "Dicretu Urbani" câ prumissa, finu a ora campata all'aria, di na rivisioni nta nu senzu cchiu pirmissivu.
Dirizzioni ri nu piriòdicu[cancia | cancia la surgenti]
Sintenzi supra a "libbirtati d'antenna"[cancia | cancia la surgenti]
- Sintenza râ Corti Custituzziunali n.59 rô 1960 (lingua taliana) Infundati li quistiona di custituzziunalitati picchini li friquenzi analoggichi tolliranu nu nummiru ridottu ri canali *Sintenza n. 225 del 1974 (lingua taliana) Parziali illiggittimitati dei normi "pustali", ma sustanziali liggittimitati do monopoliu via friquenzi analoggichi.
- Sintenza n. 1 rô 1976 Manifistamenti infundati l'impugnativi.
- Sintenza n. 202 rô 1976 nu poti essiri invocata a limitatizza dei friquenzi ppi chiddu c'arricuarda i tramissioni lucali
- Sintenza râ Corti Custituzziunali n. 420 rô 1994 (lingua taliana)
- Sentenza n. 466 del 2002
Noti[cancia | cancia la surgenti]
- ^ Assuciazzioni art'culu 21, Origgini rô nomi: Nta lu piriòdu dô rifirendum supra a l'artìculu 18 senza autri spicificazziona accuminzaru a avìri nu cunnutatu cchiu particulàri. Li funnaturi di l'assuciazzioni vòsiru sprissamenti ricalcari sta spirienza ppi dari nu significatu cchiu ividinziatu â sprissioni "Artìculu 21" [1]
- ^ Assuciazzioni artìculu 21, Cu simu [2]
- ^ Cuncressu Assuciazzioni Artìculu 21, Biagi Prodi [3]
- ^ Presidente Bertinotti, Comunicato stampa [4]
- ^ Internet, Intirvista in lingua taliana ô sottusicritariu [5]
- ^ Internet, Nova 'ntirvista ô sottusicritariu (in lingua taliana)[6]
- ^ Quistiona d'incustituzzionalitati di lu Dicretu Urbani, Interlex (lingua taliana) [7]
Bibbliuggrafìa[cancia | cancia la surgenti]
- Gianluca Gardini I reguli di l'informazzioni' ("Le regole dell'informazione' in lingua taliana) Principia giuriddici, stigghi, casi - Brunu Mondadori ISBN 88-424-9154-3
- A. Valastro Libbirtati ri cumunicazzioni ("Libertà di comunicazione e nuove tecnologie" Giuffrè.


text:
San Nicola 'e Mira
San Nicola 'e Mira fuje nu vescuvo int' 'a seconna mità d''o seculo IV d''a cità 'e Myra (nomme antico 'e Demre, int' 'a Licia int Asia minore, 'a Turchia 'e mmo). È 'o pruttetore d''e ccriature, guagliune e gguaglione, sturiente, farmaciste, mercante, navigante, piscature, prufumiere, vuttare e d''e martire 'e sbaglie giudizziare e d''e avvucate; int 'o munno è canosciuto spisso cu 'o nomme 'e Santa Claus o Santa Klaus; int Italia è canosciuto pure comme San Nicola 'e Bari, d'ô nomme d''a cità d''a Puglia ca ne guarda 'o catavero a partì d'ô XI seculo. È ô riggene d''a fiura 'e Babbo Natale.
- Wikimedia Commons tene file multimediale ncopp'a San Nicola 'e Mira.


text:
Tramuntana
A Tramuntana (o Tramontana) hè un ventu chì soffia in u Mare Terraniu. Hè un ventu fretu è asciuttu, chì vene da u Nordu.
Citazione[mudificà | edità a fonte]
Accade chì a tramuntana fussi citata in a cultura è in a litteratura corsa. Per esempiu:
- in u pruverbiu: Tramuntana, fresca è sana. Ma si dice dinù in u sartinese: Tramuntana, frisca è sana. Pa li vechji ùn hè sana È mancu par i ziteddi Chì l'arrusti i so nudeddi.
Da vede dinù[mudificà | edità a fonte]
- a Tramuntana: a rivista creata da Santu Casanova
- a stella tramuntana


text:
Lambata
A lambata hè un tipu di ventu chì soffia d'istatina in Corsica. Hè un ventu termicu, chì si pesa à spessu à parta da ondici ori di mani insin'à quattru ori dopu meziornu. Hè ancu chjamatu l'ambata. A lambata soffia da u mari versu a terra. Nasci quand'è a terra hè più calda ch'è u mari. A lambata hè ancu chjamata u meziurnolu o u marinu.
Citazioni[mudificà | edità a fonte]
Accadi chì a lambata fussi citata in a littaratura è in a cultura corsa. Par esempiu:
- in u pruverbiu: Mare grossu à u scogliu, ambate in canale. (Dizziunariu U Muntese)


text:
Mercuriu (elementu chìmicu)
Lu Mercuriu è n'elementu chìmicu dâ catigurìa dî metalli. L`àtomu di mercuriu si cumponi di 80 protoni e 121 neutroni. Lu sìmmulu chìmicu è Hg.
A timpiratura ambienti, lu mercuriu è ô statu lìquidu, e grazzi ê sò pruprietà di dilatazzioni ô caluri una di l'applicazzioni principali è chidda di cumpunenti principali dî tirmòmitri.
Comu risìduu nnustriali, lu mercuriu è na scoria assai tòssica, e ntô munnu s'arriggistraru diversi casi di nquinamentu di mercuriu supratuttu ntê ciuma e ntê lachi vicinu â nstallazzioni nnustriali disueti.